Ανδρομάχη Δαυλού: Γνώριζα μια περίπτωση κακοποίησης που καταγγέλθηκε | Στη Φόρα\nΑρχική Πολιτισμός Ανδρομάχη Δαυλού: Γνώριζα μια περίπτωση κακοποίησης που καταγγέλθηκε\nΗ Ανδρομάχη Δαυλού, σπουδαία ηθοποιός και σκηνοθέτης, ανέλαβε κατά τη διάρκεια της καραντίνας να κάνει διαδικτυακά μαθήματα και να κρατήσει ζωντανή τη σχέση των σπουδαστών με την τέχνη.\nΗ κ. Δαυλού, με πάνω από 25 χρόνια στο ελληνικό θέατρο και την τηλεόραση, μίλησε στο in.gr για την πανδημία, την οικογένειά της αλλά και το #metoo.\nΚατά τη διάρκεια της καραντίνας κάνετε μαθήματα μέσω διαδικτύου. Μιλήστε μας για αυτή την εμπειρία.\nΑκολούθησα και εγώ την αλλαγή στον τρόπο επικοινωνίας που κληθήκαμε αιφνίδια όλοι να προσαρμοστούμε. Αναζήτησα τα θετικά στοιχεία της διαδικτυακής επικοινωνίας αισιοδοξώντας, ότι θα βρεθούν οι λύσεις, αντιμετώπισα τα αρνητικά. Το κυριότερο είναι ότι μαθητές και συνεργάτες δεν χάσανε την επαφή τους με την ουσία της εκπαίδευσης. Η θεατρική τέχνη βέβαια απαιτεί την απ’ ευθείας ψυχική και σωματική επαφή μεταξύ δασκάλου – σκηνοθέτη και εκπαιδευόμενων – ηθοποιών.\nΜπορεί η θεατρική διδασκαλία να λειτουργήσει από απόσταση;\nΣεβόμενοι το μέσο επικοινωνίας και επιλέγοντας κατάλληλο έργο καταφέραμε να δημιουργήσουμε μέσα από τη φιλολογική – θεατρική ανάλυση τον συναισθηματικό κόσμο των ηρώων. Φυσικά μας έλειψε η ροή της ενέργειας που δημιουργεί τους παλμούς της μυσταγωγίας ανάμεσα στους ηθοποιούς και στους θεατές.\nΣυνέβαλαν αυτά τα μαθήματα στην ψυχολογία των εκπαιδευόμενων;\nΣίγουρα συνέβαλαν γιατί έτσι κρατήσαμε ζεστή την επαφή μας με την τέχνη. Μέσα από τις αναζητήσεις των ηρώων ταξιδέψαμε και εμείς στα δικά μας μονοπάτια. Εκ του αποτελέσματος, ήταν μια δημιουργική εμπειρία σε πρωτόγνωρες συνθήκες που ξεπεράστηκαν με επιτυχία.\nΠώς βιώσατε τον αποκλεισμό από τον φυσικό σας χώρο κατά τη διάρκεια της πανδημίας;\nΕίμαι τυχερή γιατί ζω με την οικογένεια μου εκτός του αστικού ιστού, λίγο πιο έξω από την πυκνοκατοικημένη Αθήνα. Έχω ένα γιο 5 ετών, μαζί του έμπαινα στην διαδικασία αποφόρτισης της πρωτόγνωρης αυτής κατάστασης. Αυτό είχε σαν αποτέλεσμα (και ευχαριστώ το παιδί μου γι’ αυτό) να καταπιεστώ λιγότερο από την όλη συνθήκη, που ταλαιπώρησε τους ανθρώπους της πόλης και να αντιμετωπίσω τις δύσκολες της με αισιοδοξία.\nΑπό όλη σας την αξιόλογη πορεία στο θέατρο, τον κινηματογράφο και την τηλεόραση, υπάρχουν συνεργασίες που ξεχωρίζετε;\nΜέσα στα 25 χρόνια της πορείας μου στο θέατρο και την τηλεόραση είχα την τύχη να έρθω σε επαφή με πολλούς ιδιαίτερα αξιόλογους καλλιτέχνες και να κερδίσω εμπειρίες που με συγκρότησαν, αλλά και αποδοχή που μου έδωσε θάρρος να συνεχίσω. Δεν μπορώ να ξεχάσω τον αείμνηστο Νίκο Κούρκουλο για τις συμβουλές του που συντροφεύουν ακόμα την θεατρική μου σκέψη.\nΧαρακτηρίστηκα αναφέρω μερικούς από τους συνεργάτες μου τόσο στο Εθνικό θέατρο όσο και στο ελεύθερο θέατρο και την τηλεόραση, την Κάρμεν Ρουγγέρη, τον Κώστα Τσιάνο, τον Γιώργο Αρμένη, τον Θύμιο Καρακατσάνη, τον Κωστή Τσώνο, τους Θ. Παπαθανασίου – Μ. Ρέππα, τον Στρατή Πανούριο, τον Αλέξανδρο Ρήγα και τον Λευτέρη Χαρίτο.\nΟ πρώην διευθυντής του Εθνικού θεάτρου Σωτήρης Χατζάκης μου προσέφερε απλόχερα τις σκηνοθετικές του εμπειρίες και τον ευχαριστώ για αυτό. Ήμουνα δίπλα του ως ηθοποιός – βοηθός σκηνοθέτης και δημιουργήσαμε πολυπρόσωπες παραγωγές στο Εθνικό θέατρο και στο ελεύθερο.\nΗ στήριξη της καλλιτεχνικής μου οικογενείας με βοήθησε και με βοηθάει να ξεπερνάω τις αδυναμίες μου.\nΟ χώρος του θεάτρου κλονίστηκε αρκετά με το κίνημα του metoo. Υπήρχαν περιστατικά από αυτά που καταγγέλθηκαν τα οποία γνωρίζατε;\nΕίναι αυτή η πιο δύσκολη περίοδος του καλλιτεχνικού, θεατρικού και τηλεοπτικού χώρου που βιώνουμε τα τελευταία χρόνια, η θλίψη αλλά και η δύναμη που παίρνουμε από την συμπαράσταση στους καταπιεσμένους συναδέλφους μας θα μας ενώσουν και ελπίζω να καταφέρουμε να αποκαταστήσουμε την εμπιστοσύνη και την συνοχή του κλάδου. Μόνο έτσι μπορούμε να επανεκτιμήσουμε την τέχνη μας που τόσο βαθιά πληγώθηκε. Τα γεγονότα με αγγίξαν ιδιαιτέρως γιατί γνώριζα μια περίπτωση που καταγγέλθηκε.\nΈχετε γίνει μάρτυρας κακοποιητικής συμπεριφοράς στο χώρο;\nΜάρτυρας ναι, Θύμα όχι. Είναι ίσως η δωρικότητα και το αυστηρό μου ύφος που με προστάτευσαν και απέτρεψαν την ουσιαστική επαφή μου με τέτοια περιστατικά. Θα ευχόμουν να μπορούσαν οι συνάδελφοι όχι μόνο να μην έχουν την παραμικρή ανοχή σε τέτοια γεγονότα, αλλά να γίνονται επιθετικοί στους συναδέλφους που τους παρενοχλούν.\nΘεωρείτε ότι σε αυτή την εξυγίανση υπήρχαν άνθρωποι που αδικήθηκαν;\nΟ καθένας ας αναλάβει τις ευθύνες του, ας πει την αλήθεια και ας ζητήσει συγνώμη. Μόνο έτσι θα μπορέσουμε να πάμε μπροστά αλώβητοι και να αποκαταστήσουμε τις σχέσεις μεταξύ μας\nΛόγω της πανδημίας διακόπηκε η χειμερινή παρουσίαση της μοσικοθεατρικής παράστασης που δημιουργήσαμε με τον σπουδαίο μουσικό Άρη Γραικούση, «Η Σπείρα του Έρωτα», που πραγματοποίησε με επιτυχία 8 παραστάσεις το περσινό δύσκολο καλοκαίρι. Ελπίζουμε να λειτουργήσουν οι πολιτισμικοί χώροι τον επόμενο χειμώνα και παρουσιάσουμε ξανά την παράστασή μας, γιατί η τέχνη είναι ανάγκη για όλους μας.


Χειροτέχνημα....: Φλερτάροντας.....με το μπλογκ μου....\nΑναρτήθηκε από stavroula m στις 6:21 μ.μ.\nrena 22 Απριλίου 2015 - 7:08 μ.μ.\nΖωή σε σας Σταυρούλα μου,να ζήσετε να τη θυμόσαστε....\nΠολύ όμορφη ενασχόληση διάλεξες σκέφτηκα κι εγώ να το ξεκινήσω αλλά δεν το έκανα τελικά θέλει χρόνο κι έχω πολλά στη μέση ίσως κάποια στιγμή μέχρι τότε θαυμάζω τα δικά σας!!!!!!!!!!!!!!!\nstavroula m 22 Απριλίου 2015 - 8:51 μ.μ.\nΡένα μου σ' ευχαριστώ πολύ!!!!! Αν έχεις παλιά βιβλία που δεν πρόκειται να διαβάσει κανείς, αντί να πάνε στα σκουπίδια καλύτερα είναι γίνουν όμορφα διακοσμητικά!!!! Λύσε μου όμως την απορία ... είσαι η Ρένα που γράφεις στη σελίδα "Οι πρόγονοί μας" και στους "ερασιτέχνες φωτογράφους"??? Φιλιά και καλό βράδυ!!!!\nElenArt 22 Απριλίου 2015 - 7:14 μ.μ.\nΣταυρουλίνι μου, Αληθώς Ανέστη ο Κύριος και χρόνια πολλά και σε σένα. Για τη μανούλα σου και τον άντρα μου τα έχουμε ξαναπεί.....ας είναι αναπαυμένοι σε καλό τόπο εκεί που βρίσκονται. Τα έργα σου εξαιρετικά. χαρά στην υπομονή σου. Μου έμοιασες μου φαίνεται....χα χα χα. Κι εγώ, κατά σύμπτωση ασχολήθηκα με χαρτιά....Μόλις τα τελειώσω θα κάνω ανάρτηση. Φιλάκια πολλά...να έχεις πάντα υγεία εσύ και τα καμάρια σου.....η ζωή συνεχίζεται και θέλει δύναμη κι αγώνα......\nstavroula m 22 Απριλίου 2015 - 8:55 μ.μ.\nΘεία Λένα καλώς σας βρήσκω!!!!!! Χρόνια Πολλά!!!! Θα περιμένω με αγωνία τα καινούργια σου έργα... Μας έχεις λείψει πολύ!!!!! Υγεία και σε σένα εύχομαι!!! Σ' ευχαριστώ για τις ευχές!!! Φιλιά κι από μένα!!!\nnieneke nia 22 Απριλίου 2015 - 8:42 μ.μ.\nΣυλληπτήρια Σταυρουλα μου ..Ζωή σε σας....\nθέλει το χρόνο του ....καλα κάνεις και δημιουργιες\nσε κάνει να ξεχνάς λιγάκι ....πολυ ομορφοι\nοι δημιουργιες ....πολλα φιλιά και δύναμη !!!!\nstavroula m 22 Απριλίου 2015 - 8:56 μ.μ.\nΕιρήνη μου πολύ σ' ευχαριστώ!!!! Σ' ευχαριστώ για τα καλά σου λόγια!!! Να έχεις ένα καλό βράδυ!!!!! Φιλιά πολλά!!!!\nRena Christodoulou 22 Απριλίου 2015 - 10:57 μ.μ.\nΣταυρούλα μου σε καταλαβαίνω , γιατί κι εγώ φροντίζω τη μητέρα μου που είναι 85 χρονών και με αρκετά προβλήματα υγείας!\nΚάνατε το καθήκον σας όπως πρέπει βέβαια να κάνουμε όλοι μας!\nΝα είστε γεροί να φτάσετε τα χρόνια της!!\nΗ καινούργια σου τεχνική , πολύ ενδιαφέρουσα και υπομονετική!!!!\nstavroula m 22 Απριλίου 2015 - 11:38 μ.μ.\nΝα είσαι γερή Ρένα μου και να έχεις την ευχή της!! Σ' ευχαριστώ για τα καλά σου λόγια!!!! Μέχρι ν' αποκτήσω τη δική μου γωνίτσα στο δωμάτιο της μαμάς που τώρα είναι άδειο... θ' ασχολούμαι με αυτή την τεχνική που δεν χρειάζεται πολλά υλικά. Μετά ελπίζω να είμαι καλά και να ξεκινήσω με νέες ιδέες!!! Καλή σου νύχτα!!!!\nMarie-Anne 22 Απριλίου 2015 - 11:43 μ.μ.\nΣταυρούλα μου, να έχετε υγεία να την θυμόσαστε πάντα με αγάπη, την μανούλα σου!\n'Εχω ξαναδεί αυτή την τεχνική με το δίπλωμα των βιβλίων, χρειάζεται πολύ υπομονή και ακρίβεια στο τσάκισμα!!!!!\nΠολύ όμορφα αυτά που έφτιαξες, όπως και το λουλούδι!!\nΜε το καλό να φτιάξεις την γωνίτσα σου και να μας δείχνεις τα όμορφα έργα σου!!!\nstavroula m 23 Απριλίου 2015 - 12:40 π.μ.\nΣ' ευχαριστώ πολύ Μαριάννα μου!!! Τυχαία κι εγώ την ανακάλυψα.... ταιριάζει πολύ στην ψυχολογία μου αυτό το διάστημα!!! Οσο για την γωνίτσα μου είναι ακόμα στην διαδικασία του βαψήματος και της διαμόρφωσης!!!! Καλή σου νύχτα!!!!\nΚωνσταντίνα 23 Απριλίου 2015 - 8:45 π.μ.\nZωή σε σας! Πολύ ωραία τεχνική,μπράβο ! καλή συνέχεια.\nstavroula m 24 Απριλίου 2015 - 10:41 μ.μ.\nΣ' ευχαριστώ πολύ Κωνσταντίνα!!!! Καλό σου βράδυ!!!\nStella Christomoglou 23 Απριλίου 2015 - 7:20 μ.μ.\nΖωή σε σας, να ζήσετε να τη θυμόσαστε!!!\nΤο bookfolding είναι πανέμορφο!!!! Μπράβο!!!\nstavroula m 24 Απριλίου 2015 - 10:43 μ.μ.\nΕυχαριστώ πολύ Στέλλα!!!! Ναι είναι όμορφο και φτηνό αφού γίνεται με υλικά που υπάρχουν στο σπίτι!!! Καλή σου νύχτα!!!!\nEffie's Sweet Home Designs 24 Απριλίου 2015 - 10:30 μ.μ.\nΝα ζήσετε να την θυμάστε!!!!!!!!\nΣταυρούλα μου αυτό με το 50 νούμερο πως το έκανες!!!!!!!!Είναι φανταστικό!!!!!!!!!!!!!!!!!!!Τα άλλα τα εχω θαυμ΄σει στο φέις...χαχαχα το φατσοβιβλίο...αυτό και αν θέλει κόψιμο....και δίπλωμα...χαχαχαχα....\nstavroula m 24 Απριλίου 2015 - 10:47 μ.μ.\nΕφη μου το 50 γίνεται με πατρόν γιατί θέλει μέτρημα. Υπάρχουν δυο-τρεις τρόποι για να κάνεις πατρόν αλλά εγώ είμαι αρχάρια και δεν ξέρω. Βρίσκεις όμως στο you tube....αν πληκτρολογήσεις bookfolding art.....Καλή σου νύχτα!!\n❤ 24 Απριλίου 2015 - 10:47 μ.μ.\nειναι τοσο εκπληκτικα, τοσο ομορφα.. αυτο το αναγλυφο i love you με ελιωσε.. γλυπτικη με τις σελιδες ενος βιβλιου, μα τι λες τωρα, ουτε να το σκεφτεσαι πως χαλας τα βιβλια, ισα ισα ομορφιες φτιαχνεις\nκαλο σ/κ σταυρουλα μου - φιλια πολλα\nstavroula m 25 Απριλίου 2015 - 12:55 π.μ.\nΑααα!! Στέλλα τι έκπληξη!!! Εγώ γιατί νόμιζα πως είχες εγκαταλείψει το μπλογκ σου???? Σ' ευχαριστώ πολύ για τα καλά σου λόγια κι επίσης σ' ευχαριστώ που ήρθες εδώ κι ανακάλυψα πως δεν σταμάτησες να γράφεις.....Καλή σου νύχτα ... φιλιά κι από μένα!!!!\nΕΛΕΝΗ 25 Απριλίου 2015 - 10:08 π.μ.\nΣταυρούλα μου, άσχετα αν ένας άνθρωπος φεύγει πλήρης ημερών ή όχι, δεν παύει να είναι ένας δικός σου άνθρωπος που φεύγει.... η θλίψη είναι ίδια...Να την θυμάσαι πάντα με αγάπη.\nΗ νέα σου ενασχόληση είναι θαυμάσια!!!\nstavroula m 25 Απριλίου 2015 - 12:36 μ.μ.\nΚαλημέρα Ελένη μου!!! Ετσι είναι όπως τα λες.....Σ' ευχαριστώ πολύ!!! Καλό Σαββατοκύριακο!!!\nPepi 30 Απριλίου 2015 - 11:37 μ.μ.\nΥπέροχο το bookfolding !!! Εργα τέχνης οι δημιουργίες σου, Σταυρούλα!! Είναι και λίαν αγχολυτική απασχόληση !!\nstavroula m 2 Μαΐου 2015 - 8:39 μ.μ.\nPepi....Πέπη κάποιοι μου λένε "μα δεν βαριέσαι να διπλώνεις επί ώρες εκατοντάδες σελίδες???"...Οχι!! Οπως λες κι εσύ είναι πολύ χαλαρωτικό!!! Καλό σου βράδυ!!!\nRedHat 1 Μαΐου 2015 - 10:13 π.μ.\nΣταυρούλα να είστε όλοι καλά να την θυμάστε και να σας σκεπάζει πάντα η ευχή της.\nΜια απώλεια ειναι πάντα δύσκολη και άσε τον χρόνο να απαλύνει τον πόνο .\nΥπέροχη η απασχόληση σου. Κάπου υπάρχουν σίγουρα κάποια βιβλία που σκονίζονται αδικα .....καιρός να βγούν στην επιφάνεια με αλλη μορφή.\nstavroula m 2 Μαΐου 2015 - 8:40 μ.μ.\nRedHat...Καλό μήνα σου εύχομαι κι εγώ και σ' ευχαριστώ πολύ για τα καλά σου λόγια!!! Καλή σου νύχτα!!!\nDemi 22 Μαΐου 2015 - 7:35 μ.μ.\nΣταυρούλα μου να είστε καλά και να την θυμόσαστε την μανούλα σου!\nΓια τις δημιουργίες σου θα πω πως ειναι υπέροχες μπράβο !!!φαινεται τόσο δύσκολο να γίνει ...δεν το έχω προσπαθήσει αλλα τα έχω δει στο πιντερεστ..\nUouo Uo 24 Ιουνίου 2015 - 3:39 μ.μ.\npiseth san 19 Αυγούστου 2017 - 8:46 π.μ.


Τάκης στην παραλία της Φούρκας\nΓια φαγητό στου Καζάνη\nΤρίτη, 23 Αυγούστου 2016 22:33\nΓιατί το καλοκαίρι το απαιτεί!\nΑπαιτεί γλυκά ένα γεύμα καλό, με γεύσεις γεμάτες, νόστιμες, καθαρές. Ένα καλό κρασί με την αγαπημένη σας συντροφιά. Καλή μουσική να ταξιδεύει τον νου. Γαλήνη σε μια αγκαλιά με ύφος νησιώτικο και στον ορίζοντα να ενώνονται τα γαλανά, τα πορτοκαλένια, τα γλυκά ροζ του ηλιοβασιλέματος. Ο Αύγουστος, λένε, είναι η Κυριακή του έτους.\nΚαι έχουν δίκαιο. Μια ημερήσια εξόρμηση, μια διαδρομή καταπράσινη και τελικός προορισμός ο Τάκης. Ένα μπαλκόνι πάνω στο κύμα, όπου θα απολαύσετε γεύσεις μοναδικές και θα νιώσετε σα στο σπίτι σας με την θερμή υποδοχή. Κάντε εικόνα όσα γράφω, σιγοτραγουδήστε κάτι που σηκώνει τσιπουράκι ή κρασάκι, πάρτε τηλέφωνο στο πρώτο άτομο που θα σας έρθει στο μυαλό και ξεκινήστε.\nΤάκης, στην παραλία της Φούρκας, για μια εμπειρία απλή, γεμάτη, όμορφη, νόστιμη.\nΠερισσότερα σε αυτή την κατηγορία: « Alkioni by the sea, Στη Σίβηρη Gust για ποτάκι »


Πέμπτη 24 Ιουνίου 2021 | 09:07 μμ\nΠεριοχή Όλες οι περιοχές Άγιος Ιωαννης Ρέντης Αθήνα Αίγινα Αίγιο Αλεξάνδρεια Αλεξανδρούπολη Αμάρυνθος Αριδαία Αρτας Ασπρόπυργος Αχαΐας Αχαρνές Βασιλικόν Βέροια Γιαννιτσά Γλυφάδα Έδεσσα Ελασσόνα Εύβοιας Ζαχάρω Ημαθίας Ηράκλειο Θεσσαλονίκη Ιωάννινα Ιωαννίνων Καβάλα Κάλυμνος Κατερίνη Κεφαλονιά Κοζάνης Κορινθίας Κόρινθος Λακωνίας Λαμια Λάρισα Λάρισας Λασιθίου Λέρος Λευκάδας Λουτράκι Μαγνησίας Μαρκόπουλο Μεσολόγγι Μεσσηνίας Μύκονος Ναουσα Ξάνθη Ξυλόκαστρο Παλαιά Φώκαια Πάτρα Πήλιο Πιερίας Πρέβεζας Πυργος Ρόδος Σάμου Σέρρες Σερρών Σκύδρα Τρίκαλα Τριπολη Τροιζηνια Τύρναβος Φάρσαλα Φθιώτιδας Χαλκιδικής Χανιά Χανίων\nKreta Garden Δήμας Κωνσταντίνος - Φυτώρια - Ανθοκομικά - Δενδροκομικά - Κηπευτικά - Θερμοκήπια - Ειδή Κήπου - Αρδευτικά Συστήματα Ηράκλειο Κρήτη\nΣε μας θα βρείτε μεγάλη ποικιλία σε οτιδήποτε σχετίζεται με τον κήπο σας. Αμπέλια-Αναρριχώμενα Ανθοκομικά Δενδροκομικά Διαμορφωμένα Ελιές Εσπεριδοειδή Έτοιμος χλοοτάπητας Καλλωπιστικά δέντρα Καλλωπιστικοί θάμνοι Καλλωπιστικά Φυτά Κηπευτικά Κωνοφόρα Καρποφόρα Παχύφυτα Super Foods Σπόρος γκαζόν Τροπικά φυτά & δέντρα Φοινικοειδή Αρχιτεκτονική, κατασκευή και συντήρηση κήπων - Αρδευτικά συστήματα -Θερμοκήπια Τύρφη- Φυτόχωμα (Κομπόστα) Γλάστρες Ζαρτινιέρες Πέλάτες μας χονδρικής & λιανικής σε όλη την Κρήτη (Χανιά - Ρέθυμνο-Ηράκλειο-Λασίθι) Κάρπαθο , Ρόδο κ.α.\nΠέτρου Παρασύρη (Πλησίον Mart) - Ηράκλειο\nΕΛΑΤΑ ΞΑΚΗ Χριστουγεννιάτικα Δέντρα - Ριζωμένα Έλατα Χαλκιδική Η επιχείρησή μας “Έλατα Ξάκη” η οποία βρίσκεται στην Χαλκιδική και πιό συγκεκριμένα στον οικισμό Ταξιάρχης του όρους Χολομώντα, αποτελεί μια οικογενειακή επιχείρηση η οποία δραστηριοποιείται από το 1980 με την καλλιέργεια χριστουγεννιάτικων δέντρων. Το κτήμα μας στο οποίο καλλιεργούνται τα έλατα είναι κατάλληλα διαμορφωμένο γιατί σωστή ανάπτυξη των ελάτων και καθημερινά με αγάπη και φροντίδα φροντίζουμε για την επιτυχή ανάπτυξη τους. Τα έλατα μας είναι προϊόντα της ελληνικής φύσης που καλλιεργούνται με κόπο και επιμονή ενώ αποτελούν ζωντανή διαφήμιση για το περιβάλλον γιατί προέρχονται από καλλιέργεια και είναι ποτισμένα με τον κόπο και το μεράκι του Έλληνα αγρότη παραγωγού. ΚΑΛΛΙΕΡΓΟΥΜΕ έλατα κολοράντο, νορμανδίας και κεφαλονιάς τα οποία και διατίθενται για χονδρική αλλά και λιανική πώληση, ενώ αποστέλλονται άμεσα σε όλη την Ελλάδα. Ο σπόρος των δέντρων προέρχεται από την περιοχή του Αγίου Όρους, από τον Όλυμπο αλλά και από τα ορεινά σημεία του Νομού Τρικάλων, κυρίως από το Περτούλι. Η καλλιέργεια ελάτων θέλει υπομονή. Υπολογίζεται ότι ένα έλατο ενός μέσου νοικοκυριού π.χ. περίπου 2 μέτρα, χρειάζεται 13 χρόνια, προκειμένου να καλλιεργηθεί σωστά και στη συνέχεια να κοπεί η να μπει σε γλάστρα και να πωληθεί. Τα μεγάλα έλατα που φτάνουν σε ύψος τα 3-4 μέτρα χρειάζονται περίπου 20 χρόνια φροντίδας και σωστής καλλιέργειας. Όλα αυτά τα χρόνια που η επιχείρησή μας δραστηριοποιείται με την καλλιέργεια χριστουγεννιάτικων δέντρων καλύπτει κάθε χρόνο ένα μεγάλο ποσοστό πώλησης στην ελληνική αγορά και έχει καταφέρει να καθιερωθεί στον τομέα της πώλησης χριστουγεννιάτικων δέντρων. Φιλοσοφία της επιχείρησής μας είναι η προσφορά άριστης ποιότητας προϊόντων καθώς και η διαρκείς ανάπτυξή της με στόχο να αποτελεί την πρώτη επιλογή για την προμήθεια ελάτων όχι μόνο στην Ελλάδα. ΕΠΙΚΟΙΝΩΝΗΣΤΕ ΜΑΖΙ ΜΑΣ για οποιαδήποτε απορία ή για να μας δώσετε την παραγγελία σας. Με χαρά θα σας εξυπηρετήσουμε άμεσα και αποτελεσματικά.\nΤαξιάρχης - Χαλκιδικής\nΘερμοκήπια - Μακρής - Φυτώρια - Σποριόφυτα - Βιομηχανική ντομάτα - Φάρσαλα\nΘερμοκήπια Μακρής στα Φάρσαλα Το θερμοκήπιο "Μακρής" που βρίσκεται στο 2ο χλμ Βάμβακος-Φαρσάλων διαθέτει εξοπλισμένες εγκαταστάσεις από τις οποίες μπορείτε να προμηθευτείτε από τη μεγάλη ποικιλία είτε είστε ερασιτέχνης είτε επαγγελματίας. Στο θερμοκήπιο "Μακρής" θα βρείτε σπορόφυτα βιομηχανικής ντομάτας. Η βιομηχανική τομάτα η οποία καλλιεργείται για τον καρπό της, αποτελεί μια καλλιέργεια που μπορεί να αποφέρει σημαντικά οικονομικά οφέλη στον παραγωγό. Διαθέτει ποικιλίες που διακρίνονται για το σχήμα, το μέγεθος, το ύψος του φυτού, το χρώμα του καρπού κ.α Επίσης στο θερμοκήπιο "Μακρής" θα βρείτε σπορόφυτα βιομηχανικής πιπεριάς σε μεγάλη ποικιλία που θα ανταποκριθεί στις ανάγκες της παραγωγικής δραστηριότητας σας. Ο Παναγιώτης, ο Χρήστος και ο Τάσος , ιδιοκτήτες του θερμοκηπίου, προμηθεύουν αγρότες και παραγωγούς σε όλη την Ελλάδα και παρέχουν συμβουλές που αφορούν τη διαδικασία της επιλογής των υβριδίων αλλά και της καλλιέργειά τους. Εγγυημένο αποτέλεσμα - Πολύχρονη εμπειρία. 2ο χλμ. Βαμβακούς, Φάρσαλα / Τηλέφωνο: 6945803771, Κινητό: 6945877129, 6932370344\n2ο ΧΛΜ ΒΑΜΒΑΚΟΥ ΦΑΡΣΑΛΩΝ - Φάρσαλα\nΗ επιχείρησή μας δραστηριοποιείται στο χώρο της παραγωγής δενδρυλλίων ελιάς για πάνω από 65 χρόνια. Τα φυτώρια λειτουργούν με άδεια της διεύθυνσης γεωργίας και του κέντρου ελέγχου & πιστοποίησης πολλαπλασιαστικού υλικού και ελέγχου λιπασμάτων. Τα δεντρίλια επιβλέπονται σε καθημερινή βάση από επόπτη γεωπόνο Οι ποικιλιές που διαθέτουμε είναι άριστης ποιότητας ,με εξαιρετικό καρπό και αντοχή. Διαθέτουμε ελαιόδενδρα ελιάς καλαμών, λαδοελιάς (Μεγάρων), Αμφίσσης και Πικουάλ Υπεραιωνόβιο καρποφόρο δένδρο με μεγάλη χρηστική και καλλωπιστική αξία. Είναι δέντρο αειθαλές, έχει φύλλα αντίθετα, λογχοειδή, δερματώδη, σκουροπράσινα στην άνω επιφάνεια και αργυρόχροα στην κάτω. Τα άνθη της είναι λευκά, μονοπέταλα και πολύ μικρά, σχηματίζουν ταξιανθία βότρυς και εμφανίζονται από τα μέσα Απριλίου μέχρι το τέλος Μαΐου, ενώ ο καρπός ωριμάζει και συλλέγεται κατά τα τέλη του φθινοπώρου και αρχές ή μέσα του χειμώνα ανάλογα την ποικιλία. Σύμφωνα με την αρχαία ελληνική παράδοση, πατρίδα της ελιάς είναι η Αθήνα και η πρώτη ελιά φυτεύτηκε από την Θεά Αθηνά στην Ακρόπολη. Η ελιά ευδοκιμεί σε κλίματα εύκρατα χωρίς ακραίες θερμοκρασίες (μέση ετήσια θερμοκρασία 16οC) και μέγάλες διαφορές υγρασίας, για αυτό είναι ευρύτατα διαδεδομένη στη μεσογειακή ζώνη (όπως στην Ελλάδα, στην Ιταλία, στην Ισπανία, στην Τουρκία, την Κύπρο, την Αλγερία και αλλού). Ευδοκιμεί όμως σε πολλές περιοχές του κόσμου, αρκεί η θερμοκρασία να μη πέφτει πολύ και για μεγάλα χρονικά διαστήματα κάτω από τους μηδέν βαθμούς. Γι'αυτό και οι πιο κατάλληλες περιοχές για την καλλιέργειά της είναι οι παραθαλάσσιες. Δενδρύλλια Ποικιλίας Καλαμών Η νυχάτη Καλαμών ή Ελιά Καλαμάτας είναι μια εξαιρετική ποικιλία επιτραπέζιας ελιάς. Καλλιεργείται κυρίως στους νομούς Μεσσηνίας, Λακωνίας, Αιτωλοακαρνανίας, Φθιώτιδας, Κορινθίας, Αργολίδας και Ηλείας. Είναι ποικιλία μεσόκαρπη υψηλής παραγωγικότητας, απαιτητική σε εδαφική και ατμοσφαιρική υγρασία, ανθεκτική στην αλατότητα του εδάφους, καθώς και ανθεκτική στο μύκητα βερτισίλιο. Το βάρος του καρπού κυμαίνεται από 5 ως 6 gr με σχήμα κυλινδοκωνικό με κάμψη μονόπλευρη που μοιάζει με τη ρόγα της ποικιλίας του σταφυλιού «Αετονύχι». Για το λόγο αυτό ονομάζεται και αετονυχολιά ή αετονυχιά Καλαμών. Η επιδερμίδα του καρπού είναι λεπτή και ελαστική και αποκτά βαθύ μαύρο χρώμα στο στάδιο της πλήρους ωριμότητας, ενώ ο πυρήνας του είναι λείος και αποσπάται εύκολα απο τη σάρκα. Το γεγονός αυτό την καθιστά ιδανική ποικιλία για την παραγωγή φυσικών μαύρων βρόσιμων ελιών. Το δέντρο της Καλαμών είναι αρκετά εύρωστο, τα κλαδιά του έχουν κατακορυφη ανάπτυξη και χαρακτηριστικά μεγάλα φύλλα. Η συγκομιδή γίνεται με το χέρι (χτένια) ή με ειδικά ραβδστικά μπαταρίας στο στάδιο της πλήρους ωριμότητας κατά την περίοδο Νοεμβρίου – Δεκεμβρίου. Ποικιλίες Ελιάς Μεγάρων Μεσόκαρπη ποικιλία με ωοειδές σχήμα καρπού , διπλής χρήσης ,δηλαδή λαδοελιά και επιτραπέζια , πράσινη ή μαύρη. Καλλιεργειται σ΄όλη την Ελλάδα και ονομάζεται και Βοβωδίτικη, Περαχωρίτικη, Λαδολιά, Χουρμαδολιά, Καλολιά. Είναι δένδρο μετρίων διαστάσεων με μακριά μυτερά φύλλα. Ο καρπός ποικίλλει πάρα πολύ ως προς το μέγεθος και το σχήμα και μοιάζει πολύ με την Κορωνέικη αλλά είναι πιο μεγάλος. Το δένδρο αντέχει πολύ στό ψύχος και στην ξηρασία (καλλιέργεια μη ποτιστική) και είναι πολύ παραγωγικό όταν δέχεται στοιχειώδεις καλλιεργητικές φροντίδες παρέχοντας λάδι αρίστης ποιότητας. Η περιεκτικότητα του καρπού σε λάδι κυμαίνεται γύρω στο 25% και με εντατικότερη καλλιέργεια φθάνει στο 30%, ενώ ο καρπός χρησιμοποιείται και παρασκευή κονσερβών (πράσινες τσακιστές και μαύρες πατητές). Ποικιλίες Ελιάς Αμφίσσης Η ποικιλία Αμφίσσης ή κονσερβολιά έχει στρογγυλό μεγάλο καρπό, είναι διπλής χρήσης, κυρίως επιτραπέζια αλλά και λαδοελιά. Καλή αντοχή στο ψύχος, και θεωρείτε η "βασίλισα" των ελιών λόγω της εξαιρετικής μέγάλης απόδοσης ανά δέντρο. Τα δέντρα της ποικιλίας Αμφίσσης γίνονται γενικά ψηλά, από 7-10 μέτρα ύψος αλλά μπορεί να διατηρηθούν και στα 4-5 μέτρα με συχνό κλάδεμα. Παράγουν μια εντελώς ιδιαίτερη ποικιλία βρώσιμων-επιτραπέζιων ελιών με μενεξεδένιο χρώμα, στρόγγυλη σιλουέτα και χορταστική πλούσια σάρκα. Καλλιεργείται σε πολλές περιοχές της Ελλάδος, με διαφορετικά ονόματα, όπως στο Βόλο, όπου έχει πάρει το όνομα "Βολιώτικη", στο Πήλιο με το όνομα "Μαυρελιά", στην Ιστιαία και την Εύβοια ως "Στρογγυλή" ή "Κονσερβοελιά", στο Αγρίνιο, τη Στυλίδα και στην Ήπειρο με το όνομα "Χονδρολιά" και στη Λάρισα και την Αταλάντη ως "Λαδολιά". Είναι η πιο διαδεδομένη ποικιλία βρώσιμης ελιάς μαζί με τη Καλαμών στην Ελλάδα. Τα φύλλα είναι μέσου μεγέθους, επιμηκή, με ευδιάκριτη αιχμή στην κορυφή τους που κάμπτεται προς τα κάτω ενώ ο καρπός είναι μεγάλος (με βάρος από 5-12 gr.), ωοειδής, με σάρκα λευκή τραγανή, που αποσπάται εύκολα από τον πυρήνα (κουκούτσι). Η επιδερμίδα του καρπού είναι λεπτή και ελαστική και παρουσιάζει μεγάλη αντοχή στο ζάρωμα. Συνήθως ο πράσινος καρπός είναι πιο ευαίσθητος σπό τον ώριμο. Ελαιόδεντρα Πικουάλ Η ποικιλία Πικουάλ κατατάσσεται στις πρώιμες ποικιλίες με μεγάλη παραγωγικότητα. Ο καρπός συλλέγεται εύκολα με μηχανική συγκομιδή η με το χέρι. Ειναι πολύ ανθεκτική στο κρύο και στην ξηρασία. Καλλιεργείται ευρέως στην Ισπανία και υπολογίζεται ότι καλύπτει περίπου το 50% της συνολικής παραγωγής ελαιολάδου της. Η ποικιλία Πικουάλ έχει χαρακτηριστικό σχήμα, με ένα μυτερό σχηματισμό στο τελείωμα του καρπού. Παρουσιάζει υψηλή σταθερότητα ελαιολάδου. Το δέντρο της Πικουάλ έχει σκληρώδες κορμό και είναι ανθεκτικό στους περισσότερους τύπους εδάφους και σε όλες τις κλιματικές συνθήκες. Η γεύση του λαδιού Πικουάλ είναι χαρακτηριστική και αναγνωρίσιμη. Έχει αναφερθεί ότι το ελαιόλαδο που παράγει ο καρπός της είναι πλούσιο σε πολυφαινόλες, γεγονός που δίνει στο ελαιόλαδο µεγάλη διάρκεια ζωής. Η ελιά Πικουάλ είναι ένα μεσαίου μεγέθους δέντρο για αυτό χρησιμοποιείται και σε πυκνές φυτεύσεις (7x3,5 m). Ο καρπός έχει σχήμα ωοειδές και καμπυλωτό με ένα χαρακτηριστικό σχηματισμό στο τελείωμα του. Είναι ποικιλία η οποία µε τη σωστή φροντίδα (άρδευση, λίπανση, κλάδεµα) παράγει καρπό με βάρος 2-4 gr σχεδόν κάθε χρόνο σε ικανοποιητικό βαθµό. Θεωρείται πρώιµη ποικιλία µε περίοδο συγκοµιδής των καρπών στα µέσα του Νοεµβρίου. Η απόδοση του ελαιόδεντρου σε καρπούς είναι εξαιρετική και η περιεκτικότητα αυτών σε ελαιόλαδο κυµαίνεται από 22-26%. Το λάδι είναι υψηλής ποιότητας και συχνά αναμιγνύεται με άλλες ελαιοπαραγωγικές ποικιλίες, ώστε να αυξηθεί η σταθερότητα και η διάρκεια ελαιολάδου. Οι περιοχές στις οποίες ευδοκιμεί πολύ καλά η ποικιλία Πικουάλ παρουσίαζουν ήπιο έως βαρύ χειμώνα και ξηρά καλοκαίρια. Θεωρείται ποικιλία ελαιόδεντρου µε δείκτη ανθεκτικότητας απέναντι στο ψύχος αρκετά υψηλό και ανταποκρίνεται εξαιρετικά σε περιοχές µε υψόµετρο άνω των 300 m αλλά εξίσου καλά και σε χαµηλότερα υψόµετρα.


ΠΕΡΙΣΚΟΠΙΟ: Συνάντηση του Συλλόγου Προστασίας Βεγορίτιδας με τον Βουλευτή Πέλλας Γ. Σηφάκη…\nΣυνάντηση του Συλλόγου Προστασίας Βεγορίτιδας με τον Βουλευτή Πέλλας Γ. Σηφάκη…\nΟ κ. Σηφάκης κατανόησε την ανάγκη ύπαρξης Ειδικής Περιβαλλοντικής Μελέτης και δήλωσε πως πρέπει να παραληφθεί άμεσα με σκοπό την σύσταση Φορέα Διαχείρισης.\nΚατανόησε επίσης την ανάγκη ανάκαμψης του υδροφόρου ορίζοντα της Λεκάνης της Βεγορίτιδας που τόσα χρόνια είχε υποβαθμιστεί και θεώρησε αδιανόητη την οποιαδήποτε παρέμβαση με σκοπό την μείωση της στάθμης της λίμνης γιατί τα υδάτινα συστήματα, με σωστή αειφόρο διαχείριση, αποτελούν πηγή πλούτου και ανάπτυξης.\nΑνώνυμος 19 Απριλίου 2015 - 10:38 π.μ.\nΕπιτέλους και μια φωνή προς την σωστή κατεύθυνση. Στο δημοτικό Συμβούλιο του Αμυνταίου για να μη σπάσουν .... αυγά προ Πάσχα δεν ακόυστηκε θέση υπέρ του περιβάλλοντος και της πανίδας αλλά υπέρ των τρακτέρ. Έλεος. Μετά από τόσα χρόνια ξηρασίας επανερχόμαστε στα ιδανικά δεδομένα για την λίμνη και ψάχνουμε λύσεις διοχέτευσης του νερού? Είναι κάτι αντίστοιχο με το μπάζωμα και το χτίσιμο των χειμάρων. Το φυσικό περιβάλλον εκδικείται και διεκδικεί αυτό που του ανήκει.\nΑνώνυμος 20 Απριλίου 2015 - 10:23 π.μ.\nEιναι ο μονος που δεν πηγε να καταθεσει στεφανι στο "Μνημείο του αγνωστου τσιφλικα."


Αναγωγή: Ποσό-ρεκόρ για καλλιτέχνη της pop art απέσπασε πίνακας του Λίχτενσταϊν: Πουλήθηκε για 42,6 εκατ. δολάρια\nΠοσό-ρεκόρ για καλλιτέχνη της pop art απέσπασε πίνακας του Λίχτενσταϊν: Πουλήθηκε για 42,6 εκατ. δολάρια\nΈναντι 42,6 εκατομμυρίων δολαρίων πουλήθηκε ένας πίνακας του Ρόι Λίχτενσταϊν σε δημοπρασία στη Νέα Υόρκη. Πρόκειται για ρεκόρ στις ΗΠΑ από καλλιτέχνη του κινήματος pop art.\nΟ πίνακας με τίτλο «Ohhh... Alright...» πουλήθηκε σε άγνωστο πλειοδότη σε δημοπρασία του οίκου Christie's. Δείχνει μια γυναίκα να μιλάει στο τηλέφωνο, ενώ ένα «συννεφάκι» όπως αυτά που υπάρχουν στα κόμικ αναγράφει τον τίτλο του έργου.\nΤο προηγούμενο ρεκόρ για πίνακα του Λίχτενσταϊν κατείχε το έργο In the Car.\nΩστόσο, ένας πίνακας του Άντι Γουόρχολ που αναμενόταν να συγκεντρώσει 50 εκατομμύρια δολάρια, συγκέντρωσε λιγότερο από το μισό αυτού του ποσού.


Ανεπρόκοπος | Άτυπη Λέσχη Νέων Λογοτεχνών\nΆκουσα τα βηματάκια της πάνω στη μεταλλική σκάλα. Αχ!\nΤην εξωτερική στριφτή σκάλα από την ταράτσα μέχρι εδώ κάτω στο ισόγειο με τη μικρή λουλουδιασμένη αυλή που έχω το προνόμιο να μένω. Είναι μεσημέρι και όλη η γειτονιά ησυχάζει.\nΗ γιαγιά η Φώτω στη διπλανή μονοκατοικία έπεσε για ύπνο και δεν διαολοστέλνει άλλο την ανύπαντρη μοναχοκόρη της. Αυτή η Μαργαρίτα έμεινε να τη φροντίζει γιατί είναι σχεδόν κατάκοιτη η Φώτω. Είναι και στριμμένη όμως από τα πολλά γεράματα και δε νιώθει ότι η Μαργαρίτα θυσίασε τη ζωή της να την νταντεύει ενώ θα μπορούσε να την είχε παρατήσει σε κάποιο ίδρυμα. Ώρες ώρες απορώ με την τόσο ευγενική καρδιά της Μαργαρίτας.\nΟ Μαρξ του Ηλία απέναντι δε γαβγίζει, είναι ξαπλωμένος στη δροσιά και ρεμβάζει τον Αττικό ουρανό με γεμάτη την κοιλάρα από κοκκινιστό κοφτό μακαρόνι.\nΟ Νίκος του Μουστάκη επιτέλους έκλεισε τον τροχό στο ξυλουργείο και ανέβηκε πάνω να φάει και να διαβάσει όλο το ρεπορτάζ στην αθλητική Ηχώ. Δεν διώχνει καμιά δουλειά μη και λείψει τίποτα στην οικογένεια. Από το πρωί μέχρι το βράδυ ετοιμάζει παραγγελίες με ντουλάπες, τραπέζια και βιβλιοθήκες. Μισοτιμής. Αλλά ο Παναθηναϊκός είναι θρησκεία…\nΚαι η κυρία Σμαρώ χαμήλωσε στο ραδιόφωνο τις χαροκαμένες επιτυχίες του 50 γιατί πέρασε η ώρα.\nΕίναι της κοινής ησυχίας.\nΗ ζέστη γεννάει στο μέτωπο μικρές σταγόνες ιδρώτα και παρακαλώ από τα ανοίγματα στα ξύλινα παντζούρια λίγο σκονισμένο αεράκι για να γλυκάνει αυτές τις νωχελικές στιγμές.\nΤα βηματάκια της κάνουν χαριτωμένα κλικα-κλικ πάνω στη σκάλα καθώς κατεβαίνει.\nΗ καρδιά μου κάνει φρου-φρου και έπειτα ένα φρου μακρόσυρτο. Άραγε τι φοράει;\nΑκούγεται η φωνή της μάνας της. Της σπιτονοικοκυράς. Έκανε σήμερα κοτόπουλο στο φούρνο και έφερε κάτω μία φτερούγα και τέσσερις λεμονάτες πατάτες. Όλο γλύκα, σαν την κορούλα της. Είναι γενναιόδωρη αλλά απότομη μερικές φορές που διπλώνει το νοίκι και της λέω\nπεριμένω κάτι λεφτά σύντομα.\nΤης γυρίζει το μάτι και μετά λέω\nΤι με αποπαίρνεις κυρία Σία; Αφού θα στα δώσω. Τι είμαι; Δε με ξέρεις; Κανένας τζαναμπέτης;\nΧαμογελάει τότε συμπονετικά και φεύγοντας για την κουζίνα και τα κατσαρόλια της, μονολογεί χαριτωμένα\nΑνεπρόκοπος είσαι βρε..\nΌμως τώρα η φωνή της Σίας είναι σαν παραγγελία λοχαγού στην επιθεώρηση της Παρασκευής:\nΓια που το βαλες Άννα;\nΤα βηματάκια της κάνουνε παύση.\nΣτο ψιλικατζίδικο, πάω να πάρω σταυρόλεξο. Τι θέλεις;\nΠου ξεπορτίζεις συνέχεια, αυτό θέλω. Αντί να…\nΧάνεται η φωνή σαν τα ίχνη τιυ Μαρξ στο χωμάτινο δρόμο. Τα βηματάκια συνεχίζουν και ολοκληρώνουν στο τελευταίο σκαλί. Μετά στις πλάκες της αυλής, τσάκα τσάκα.. Πόσο κοντά μου είναι… Περνάει από το μπροστινό παράθυρο!\nΠετάγομαι από το στρώμα. Αποτσίγαρα και στάχτες που αναπαύονταν σε ξέχειλα τασάκια, σηκώνονται στον αέρα.\nΠάει προς το δρόμο, την ακούω. Στριμώχνω τη μούρη στις χαραμάδες από τα πατζούρια μπας και τη δω λιγάκι. Πραγματικά, μπαίνει στου Χάρη. Λείπει, δεν είναι μέσα ο ίδιος. Το κρατάει το μαγαζί ο πατέρας του Τετάρτες και Πέμπτες από το πρωί μέχρι το βράδυ γιατί εκείνος κάνει πρόβες με το μπάσο.\nΈτσι συμφωνήσανε πατέρας και γιος για να ξελασκάρει το μυαλό του Χάρη από την ιστορία με τα ναρκωτικά. Είναι έξω τώρα με δύο χρόνια αναστολή. Οι δικηγόροι κόντεψαν να φάνε το μαγαζάκι με αυτή την υπόθεση. Είπε ότι μέσα έφαγε ξύλο. Ξύλο για πλάκα, για να περνάνε το καιρό τους οι αστυνομικοί. Έχει ένα σημάδι στη μύτη από κλωτσιά αλλά δεν το κυνήγησαν στο δικαστήριο για να είναι ουδέτεροι οι ασφαλίτες που πήγαν μάρτυρες. Θέλω να γράψω ένα στίχο γι’ αυτό αλλά δε μου βγαίνει καλά στο χαρτί.\nΜπαίνει μέσα και διαλέγει περιοδικό, μετά πάει στο τηλέφωνο, ρίχνει κέρματα και τηλεφωνεί. Γιατί; Αφού στο σπίτι έχουν τηλέφωνο. Δεν θέλει φαίνεται να την ακούσει η Σία. Έχει γκόμενο, αυτό είναι…\nΠως κάνω έτσι; Τι δηλαδή; Θα περίμενε η Άννα πότε θα αποφάσιζα να της πω να πάμε για καφέ;\nΡίχνω μια βουτιά και ξαπλώνομαι πάλι στο ξέστρωτο στρώμα. Τεντώνω το αυτί προς το ηχείο. Η βελόνα περνάει το κενό και ο Παύλος τώρα αλλάζει ρυθμό, γίνεται πιο rock.\nΑλλά και η κυρία Σμαρώ δυναμώνει το σταθμό στο ραδιόφωνο. Ο Καζαντζίδης αρχίζει να κλαίει δυνατά για τη μάνα του σε κάποιο σταθμό του Μονάχου και μου αποσπάει τη προσοχή. Ήθελα να ήξερα πως αντέχει όλη μέρα να ακούει αυτή τη μιζέρια.\nΕπιστρέφει, μπαίνει στην αυλή.\nΦοράει τζιν τελικά και ένα μπλουζάκι από πάνω. Θα έρθει η ώρα να παντρευτεί κάποιον τρίχα που θα της ψήσει το ψάρι στα χείλη και τότε θα ξεχάσει έρωτες και τα τοιαύτα. Τα κορίτσια νομίζουν ότι η ζωή είναι στρωμένη με λουλούδια αλλά κάποια στιγμή όλα παίρνουν το δρόμο τους.\nΝα, για παράδειγμα ο Νίκος του Μουστάκη. Δούλα την έχει καταντήσει τη γυναίκα του. Όλο στα γήπεδα γυρνάει και τα προπό και εκείνη μένει πίσω, να κρατάει το σπίτι. Ζωή είναι αυτή;\nΑκούω που ξεφυλλίζει το περιοδικό καθώς περνά από την εξώπορτα…\nΚαι μύγα βέβαια να πετάξει στην αυλή, εγώ την ακούω. Πόσες φορές έχω πει στη μάνα της ότι πρέπει να αλλαχθεί η εξώπορτα; Είναι παμπάλαια, από το καιρό των παππούδων τους. Οι πάνω δύο όροφοι έγιναν πριν δέκα χρόνια αλλά το ισόγειο που νοικιάζω εγώ, προϋπήρχε. Οι τοίχοι είναι γεμάτη υγρασία, όλα τρίζουν. Τα πατώματα, τα κουφώματα, τα παράθυρα… Και από θέρμανση; Το χειμώνα, η καρδιά μου το ξέρει. Αλλά η Σία θέλει το ενοίκιο στην ώρα του. Τι να πω;\nΈχω μπροστά μου το «Αστερίξ και Νορμανδοί». Απλώνω το χέρι στο κομοδίνο, τραβάω το τετράδιο για να διαβάσω παλιά στιχάκια. Ένα δυο είναι καλά. Παίρνω το μπικ, τραβάω γραμμές, διορθώνω, αλλάζω τη σειρά των λέξεων, σημειώνω μερικές ιδέες για να μην τις ξεχάσω και να τις ξαναπιάσω αργότερα…\nΑνεβαίνει γρήγορα τη σκάλα, ίσως θέλει να ετοιμαστεί για να βγει.\nΚολλάω ολόκληρος, κάνει πολύ ζέστη. Σηκώνομαι για ένα ποτήρι νερό στη κουζίνα και βγαίνω στην αυλή ψάχνοντας τη δροσιά ανάμεσα στις γλάστρες και την πρασινάδα του μικρού κήπου. Κάτω από την απλωμένη μπουγάδα της Σίας στοχάζομαι το νόημα της ύπαρξης και νιώθω μια ικανοποίηση για την πάρτη μου να κατακλύζει μέχρι τα νύχια των ποδιών.\nΜετά θυμάμαι ότι το βιος μου όλο είναι ένα τσαλακωμένο κατοστάρικο στην κωλότσεπη. Δεν περιμένω άλλα λεφτά, μα θέλω να πιω ένα ποτό το βράδυ. Μυρίζουν σαπούνι τα ρούχα που στεγνώνουν γρήγορα κάτω από το δυνατό ήλιο και το νόημα της ύπαρξης επιστρέφει εκεί που το άφησα. Σουλατσάρω και σκέφτομαι δύσκολα νοήματα και φιλοσοφικούς γρίφους αλλά πατάω πάνω στις σκατούλες του Μαρξ!\nΟ Μαρξ μπαινοβγαίνει ελεύθερα στο σπίτι από τη πόρτα της αυλής όποτε του γουστάρει. Το παλιόσκυλο εδώ έρχεται να ελαφρώσει. Αν είναι δυνατόν…\nΔίπλα στη μονοκατοικία ακούω το καφέ να βράζει στο μπρίκι. Σε λίγο θα βγει η Μαργαρίτα στο μπαλκόνι της επάνω κρεβατοκάμαρας, να πιει το καφέ κάνοντας παρέα στη καρδερίνα της. Μωρέ, δεν έχω λίγο τούρκικο να κάνω και εγώ να τον απολαύσω. Ούτε δράμι. Κάτι φακελάκια νες καφέ απομείνανε και χαμομήλι που δεν το πίνω.\nΠοιος το έφερε το χαμομήλι;\nΝάτηνε. Έτσι όπως είναι η Μαργαρίτα πως να έβρισκε άντρα εδώ που τα λέμε. Ποιος να την πάρει; Τυχερά είναι αυτά θα μου πεις…\nΑκούω θορύβους από το δωμάτιο της Άννας, πάω στοίχημα ότι αρχίζει να ετοιμάζεται για να βγει. Με τον τύπο που τηλεφωνηθήκανε θα έχει ραντεβού.\nΤα γκομενικά έχουν τα πάνω και τα κάτω τους από τότε που δημιουργήθηκε ο κόσμος.\nΑυτό το ξέρει καλά ο Χάρης. Ο ίδιος ο κολλητός του ήταν που τον κάρφωσε στους μπάτσους για τη καβάτζα που φύλαγε το πράμα. Στην αλάνα πίσω από το θερινό που δούλευε ο μπάρμπας του, εκεί το έκρυβε το πολύ. Ήρθε η μέρα που την έπεσε χύμα ο Χάρης στη γκόμενα του κολλητού και εκείνος αντέδρασε με αυτόν τον τρόπο. Καταδίνεις ποτέ το φίλο σου το καρδιακό στους μπάτσους;\nΌμως Χάρη να πρόσεχες γιατί η φιλία είναι ιερό πράγμα. Δε τη βγάζεις στο σφυρί για μια γυναίκα. Αυτό που σκέφτομαι φέρνει ένα στίχο και πρέπει να μπω μέσα μήπως και το βγάλω στο χαρτί.\nΑπό το δωμάτιο της Άννας παίζει στο πικάπ η εισαγωγή του sinner boy. Από τις πρώτες νότες το πιασα και τώρα όσο πάει το κομμάτι και αγριεύει. Ωραίο γούστο, μπράβο. Πάω κατευθείαν στο στρώμα και πιάνω το τετράδιο.\nΑκούω τα βήματα της και πάλι στις σκάλες. Φεύγει από τώρα;\nΧτυπάει η πόρτα. Σε μένα χτυπάει! Σηκώνομαι αμέσως, φοράω μια μπλούζα και φτιάχνω κάπως τα μαλλιά.\nΓεια και σε σένα..\nΤι να κάνω; Εδώ…\nΜίλησα με μια φίλη στο τηλέφωνο πριν. Κανονίσαμε να αγοράσει εισιτήρια για τον Gallaher. Έρχεται στην Ελλάδα τον Σεπτέμβρη και θα κάνει συναυλία στη Νέα Φιλαδέλφεια, στο γήπεδο.\nΤι λες; Σοβαρά;\nΣοβαρά σου λέω! Σε ένα μήνα από τώρα. Θες να πάρει και για σένα, να πάμε μαζί;\nΝαι αμέ, πως δεν θέλω!\nΕντάξει. Μην πεις τίποτα στη μάνα μου. Καλύτερα να το μάθει τελευταία στιγμή γιατί θα με πρήξει. Τις φοβάται τις συναυλίες!\nΠιάνω το στιχάκι ξανά, μπας και βγάλω το ζουμί. Τώρα είναι λίγο πιο ανάλαφρο. Αυτή η γειτονιά μας.. Με κάνει άνω κάτω και πάλι από την αρχή..\n← Μετουσίωση\tΣυνοδή Απόσταση →


ΑΝΕΞΑΡΤΗΤΗ ΜΑΘΗΤΙΚΗ ΚΙΝΗΣΗ: Σύνορα, σίδερα, κάγκελα και φράχτες….\nΣύνορα, σίδερα, κάγκελα και φράχτες….\nΟι δούλοι είχαν ελάχιστα δικαιώματα στις δίκες και πάντα αντιπροσωπεύονταν από τον κύριό τους σε τέτοιες περιστάσεις. Κάποιο παράπτωμα που θα τιμωρούταν με πρόστιμο για έναν ελεύθερο πολίτη, για κάποιο δούλο θα σήμαινε μαστίγωμα. Με μικροεξαιρέσεις η κατάθεση ενός δούλου δεν είχε νομική ισχύ εκτός κι αν ήταν απόρροια βασανιστηρίων. Οι δούλοι βασανίζονταν σε διάφορες περιστάσεις κατά τη διάρκεια κάποιας δίκης γιατί παρέμεναν πιστοί στον κύριό τους. Μας θυμίζει λοιπόν τους «δούλους» της σημερινής εποχής, τους μετανάστες, που έχουν τόσα δικαιώματα και ελευθερίες στις σύγχρονες, εξελιγμένες και δήθεν ανεκτικές κοινωνίες όσα οι σκλάβοι στα πανάρχαια χρόνια Τώρα λοιπόν που κατατέθηκε το νέο νομοσχέδιο περί ελληνικής ιθαγένειας για τα παιδιά των αλλοδαπών που γεννήθηκαν ή παρακολουθούν ελληνικό σχολείο στην Ελλάδα, οι οπαδοί του συστήματος δουλοποίησης των μεταναστών εξεγείρονται. Ομαδικά «πυρά» από ακροδεξιούς, βέβαια και «ελληναράδες» έχουν τεθεί σε δημόσια διαβούλευση για το συγκεκριμένο νομοσχέδιο. Οι περισσότεροι προτείνουν ως δήθεν λύση το δημοψήφισμα…"Ξεχνώντας" πως ποτέ τα ανθρώπινα αλλά και τα πολιτικά, δημοκρατικά δικαιώματα δεν αποφασίζονται με αυτόν τον τρόπο. Μια Δημοκρατία ΟΦΕΙΛΕΙ έτσι κι αλλιώς να τα παρέχει και να τα υπερασπίζεται χωρίς να τα διαπραγματεύεται. Πάσης φύσεως φασιστοειδή ποντάρουν στο φόβο του λαού και τον εντείνουν με τη βοήθεια πάντα των κατά τα άλλα αντικειμενικών και αμερόληπτων Μέσων Μαζικής Ενημέρωσης (ή Εξαπάτησης). Κάθε συνειδητοποιημένος πολίτης του κόσμου, όμως πρέπει να καταλάβει ότι δεν πρέπει καν να τίθεται θέμα δημοψηφίσματος όταν το θέμα αφορά θεμελιώδη ανθρώπινα δικαιώματα. Προϋποτίθεται ότι ζούμε σε μια κοινότητα, σ’ ένα «κράτος», ότι συναναστρεφόμαστε με πολίτες και όχι με λυσσασμένους «πατριώτες». Και όσοι αρνούνται να δώσουν στους μετανάστες τα (αυτονόητα) δικαιώματα απλά αρνούνται και την αλήθεια, ότι δηλαδή στο βάθος είμαστε όλοι μετανάστες. Είμαστε όλοι, απ’ του διαόλου τη μάνα ο καθείς, απέναντι στο κράτος, στην εξουσία, στους λίγους, στους ισχυρούς που διαφεντεύουν την ύπαρξή μας και διαπραγματεύονται τα δικαιώματα και τις ελευθερίες μας. Βέβαια, το παρόν νομοσχέδιο είναι μεν μια καλή αρχή, δεν μπορούμε όμως να «κάνουμε τα στραβά μάτια» στους λόγους για τους οποίους προτάθηκε. Γιατί αναμφίβολα είναι μια καιροσκοπική κίνηση από μέρους της κυβέρνησης και σίγουρα ψηφοθηρική. Πρέπει άρα να γίνουν ουσιαστικότερες κινήσεις για το θέμα των μεταναστών για να μπορέσουν επιτέλους και αυτοί οι άνθρωποι να νιώθουν αυτό που είναι: ίσοι με όλους, άνθρωποι και όχι Έλληνες ή Ξένοι. Πότε τελικά θα αντιληφθούμε ότι γινόμαστε αυτό που το περιβάλλον μας επιτάσσει; Πότε θα αντιληφθούμε ότι η λέξη άνθρωπος και πολίτης υπερβαίνει σε σημασία έναν εθνικό προσδιορισμό; Μπορούμε να συνεχίσουμε να υπάρχουμε και να εξελισσόμαστε, πρώτα ως άνθρωποι και έπειτα ως Έλληνες, αν δεν συνειδητοποιήσουμε το σύγχρονο περιβάλλον, στο οποίο ζούμε; ; Κυρίως όμως, αν δεν βάλουμε την έννοια Άνθρωπος υπεράνω αυτής του Έλληνα; Η πατρίδα φωλιάζει μέσα μας και όχι σε σημαίες και εθνικά σύμβολα\nΣυγκέντρωση (Πορεία) αλληλεγγύης στους μετανάστες Σάββατο 6 Μαρτίου πλ. Ταχυδρομείου\nΑναρτήθηκε από Ανεξαρτητη Μαθητικη Κινηση στις 1:14 μ.μ.\nΣυγκέντρωση (Πορεία) αλληλεγγύης στους μετανάστες Σάββατο 6 Μαρτίου πλ. Ταχυδρομείου ΛΑΡΙΣΑ\n3 Μαρτίου 2010 - 1:09 π.μ.\nΟμάδα Αλλοδαπών-Μεταναστών Φοιτητών Θεσσαλονίκης είπε...\nΉμασταν καλεσμένοι από την Αντιρατσιστική Πρωτοβουλία Λάρισας για την συζήτηση για το νέο νομοσχέδιο, και δυστυχώς μόλις τότε μάθαμε ότι οργανώνετε πράγματα για το Σάββατο. Μακάρι να μπορούσαμε να το ξέρουμε από πριν, θα οργανωνόμασταν κατάλληλα και ίσως μέναμε να στηρίξουμε την δράση σας.\nΕίναι πολύ θετικό και σημαντικό να παίρνονται τέτοιες πρωτοβουλίες, ειδικά από μαθητές.\nΜπράβο σας, που ασχολείστε με συνολικότερα ζητήματα και δεν περιορίζεστε στα μαθητικά! Μπράβο, που έχετε την διάθεση και την δυναμική να καλείτε σε συγκεντρώσεις και πορείες!\n5 Μαρτίου 2010 - 4:10 π.μ.


Sin City: Το σκληρό αντίο Εκδόσεις Anubis Βιβλιοπωλείο Λεμόνι\nΜετάφραση: · Ορέστης Μανούσος\nManousos, Orestis ¹\nΟ Ορέστης Μανούσος γεννήθηκε το 1980 στην Αθήνα. Σπούδασε δημοσιογραφία στο "Εργαστήρι Επαγγελματικής Δημοσιογραφίας" και στη συνέχεια Κοινωνιολογία και Ιστορία στο Πανεπιστήμιο του Manchester. Φανατικός computer-gamer, αρθρογραφούσε από πιτσιρικάς στο περιοδικό "PC Master". Αργότερα ασχολήθηκε με μεταφράσεις γνωστών έργων Ε.Φ. και Fantasy τόσο στο χώρο του βιβλίου όσο και σε εκείνο των Comics. Aπό το 2008 εργάζεται στις εκδόσεις "Anubis" ως υπεύθυνος Τομέα Manga.\nΈκδοση: Ιανουάριος 2012 από "Anubis"\nΣελ.:208 (22χ15), Μαλακό εξώφυλλο, ISBN: 960-497-189-1\nΘέμα: "Κόμικς" "Κινηματογραφικές ταινίες"\nΣε μια πόλη όπου κυριαρχούν η απληστία και η διαφθορά, ένας φόνος θα γίνει η αιτία να ξεκινήσει ένα οδοιπορικό εκδίκησης. Το όνομά της ήταν Γκόλντι και ήταν η μόνη που του φέρθηκε ποτέ με καλοσύνη. Γι' αυτό ο Μαρβ δεν πρόκειται να σταματήσει μπροστά σε τίποτα μέχρι να βρει ποιος κρύβεται πίσω από τη δολοφονία της. Και θα το κάνει με τον μόνο τρόπο που ξέρει: σκοτώνοντας όποιον βρεθεί στο δρόμο του!\nΟ πρώτος τόμος της θρυλικής σειράς "Sin City" του Frank Miller, η οποία έχει τιμηθεί με τα κορυφαία βραβεία του χώρου και μεταφέρθηκε στον κινηματογράφο με πρωταγωνιστές τους Bruce Willis, Mickey Rourke και Jessica Alba.


Τι τύπο κουρτίνας να διαλέξω για τον χώρο μου; - Ftiaxto.gr\nΤο ftiaxto.gr δεν είναι site διακόσμησης, είναι όμως ένα site με ιδέες για χειροποίητες κατασκευές. Και ένα από τα πράγματα για τα οποία μας ζητάτε πολύ συχνά τη συμβουλή μας είναι για το πως θα διαλέξετε και πως θα φτιάξετε/ προσαρμόσετε τις δικές σας κουρτίνες.\nΝαι, ακούγεται πολύπλοκο, αλλά γι’ αυτό είμαστε εμείς εδώ!\nΠριν προχωρήσουμε στο πως θα ράψεις μια κουρτίνα, θα πρέπει να κάνουμε ένα σύντομο “μάθημα” στους τύπους κουρτίνας και πως μπορείς να επιλέξεις τον τύπο κουρτίνας που σου ταιριάζει. Ας το πιάσουμε, λοιπόν, από τα βασικά.\nΠοιοί είναι οι παράγοντες που καθορίζουν την επιλογή της κουρτίνας;\nΓια τι παράθυρο προορίζεται;\nΜιλάμε για μπαλκονόπορτα ή κάποιο ψηλό παράθυρο; Μήπως για κάποιο σταθερό παράθυρο σε περίεργο σχήμα;\nΣε ποιό δωμάτιο θα μπει;\nΆλλες ανάγκες έχεις στην κρεββατοκάμαρα και άλλες στο σαλόνι ή την κουζίνα.\nΤι στιλ διακόσμησης έχει ο χώρος;\nΜάλλον δεν θα πάει πολύ καλά το να βάλεις κουρτίνες τύπου λουδοβίκου σε σαλόνι με έπιπλα σουηδικού τύπου. Βέβαια περί ορέξεως κολοκυθόπιτα. Εσύ ξέρεις τι σου ταιριάζει καλύτερα στην αισθητική σου.\nΟι κουρτίνες μπορεί να είναι κάτι πολύ ακριβό ή κάτι οικονομικό. Ανάλογα τι θα επιλέξεις.\nΓιατί τις θέλεις τις κουρτίνες;\nΘέλεις να προσφέρουν πλήρη συσκότιση και να σε κρύβουν από τα διπλανά σπίτια τελείως ή δεν έχεις θέμα και θέλεις κάτι αέρινο που θα επιτρέπει στο φως να περνά; Μήπως ένα συνδυασμό των δύο;\nΤι τύπος είσαι τελικά;\nΣου αρέσει να αλλάζεις συνέχεια διακόσμηση και κουρτίνες στο σπίτι ή αυτό που θα κρεμάσεις στο παράθυρο θα μείνει εκεί για πάντα; Θέλεις να μπορούν να πλυθούν εύκολα στο πλυντήριο ή θα τις πηγαίνεις καθαριστήριο; Είσαι του απλού ή του πλουμιστού στιλ;\nΠροτείνουμε πρώτα να σκεφτείς λίγο τα παραπάνω. Πολλές από τις απαντήσεις στα ερωτήματα αυτά θα σε καθοδηγήσουν πιο εύκολα στην επιλογή σου.\nΠάμε να ξεκαθαρίσουμε λίγο περισσότερο το τοπίο.\nΤο πως θα είναι οι κουρτίνες που θα διαλέξεις εξαρτάται από τον τύπο κουρτίνας που θέλεις, το ύφασμα που θα επιλέξεις, το ποιός θα τις φτιάξει, το πως θα κρεμαστούν.\nΟι πιο συνηθισμένες κουρτίνες που θα συναντήσεις εκεί έξω είναι οι κλασικές κουρτίνες που αποτελούνται από δύο φύλλα και είναι φτιαγμένες για παράθυρα μπαλκονόπορτες. Σαν αυτές στην παραπάνω φωτογραφία. Είναι συνήθως η πιο εύκολη λύση και οι πιο απλές για να τις προσαρμόσεις στο παράθυρό σου.\nΑπό εκεί και πέρα σίγουρα έχεις δει και ακούσει και τα ρομάν, τις κουρτίνες δηλαδή που έχουν μηχανισμό και τραβώντας το σχοινάκι διπλώνονται προς τα επάνω με πολλούς και διαφορετικούς τρόπους.\nΥπάρχουν επίσης τα πάνελ που είναι ουσιαστικά ίσιες λωρίδες υφάσματος που γλιστρούν επάνω σε ειδικό μηχανισμό και μπορούν να καλύψουν μεγάλα και ψηλά παράθυρα.\nΤέλος, υπάρχει πάντα και η επιλογή για τα στόρια και τις περσίδες που κυκλοφορούν στην αγορά σε διάφορα υλικά, από μπαμπού και πλαστικό μέχρι ειδικά υφάσματα που τυλίγονται σε ρολό.\nΚαι σαν να μην έφταναν αυτές οι επιλογές υπάρχει και η δυνατότητα των περισσότερων από ένα επιπέδων. Μπορεί δηλαδή να έχεις ένα παράθυρο με κλασικές κουρτίνες που σε ένα δεύτερο επίπεδο δεξιά και αριστερά τους έχουν ριντό από τελείως άλλο ύφασμα, σε χρώμα αντίθεσης. Τα ριντό είναι καθαρά διακοσμητικά και δεν έχουν σκοπό να καλύψουν ολόκληρο το παράθυρο. Αντίστοιχα φαντάσου και τους συνδυασμούς που μπορούν να γίνουν με πάνελ, περσίδες και κλασικές κουρτίνες.\nΝα αναφέρουμε εδώ και τις μετώπες ή ντραπαρίες όπως τις έλεγαν παλαιότερα. Εάν το παράθυρο έχει κάποιο ελάττωμα ή έτσι προτιμάς μπορείς να βάλεις επάνω από το παράθυρο και μετώπη (μπορεί απλώς να κρέμεται χαλαρά ή να είναι πιο σκληρή με ενίσχυση), ώστε να δημιουργήσεις ένα εφέ αυλαίας στο παράθυρό σου.\nΠώς κρεμιούνται οι κουρτίνες\nΈνα βασικό στοιχείο που θα καθορίσει το τι τύπο κουρτίνας θα επιλέξεις είναι το πως θα κρεμιούνται οι κουρτίνες αυτές. Υπάρχουν οι κουρτίνες με μεγάλα τρουκ ή υφασμάτινες θηλιές ή απλά κορδονάκια που περνιούνται σε κουρτινόξυλα, οι κουρτίνες που έχουν κουρτινοθηλιές και περνιούνται με τα ειδικά γατζάκια σε σιδηρόδρομο (το πιο κοινό σε παλιά ελληνικά σπίτια), κουρτίνες γαλλικές με πιέτες (σε άπειρους συνδυασμούς – μονές πιέτες, διπλές κτλ), τα σύρματα που τεντώνουν και κρεμάς την κουρτίνα με μανταλάκια (πιο καινούργια επιλογή).\nΤα πάνελ, τα ρομάν, τα στόρια, οι περσίδες, οι μετώπες που λέγαμε παραπάνω τοποθετούνται με συγκεκριμένους τρόπους ανάλογα με τον τύπο τους.\nΈτοιμες ή κατά παραγγελία\nΈχεις τη δυνατότητα να επιλέξεις κουρτίνες που είναι έτοιμες ραμμένες, κουρτίνες που θα τις ράψει κάποιος άλλος ακριβώς στα μέτρα σου ή κουρτίνες που θα ράψεις εσύ από το μηδέν. Ελπίζω να καταλαβαίνεις οτι η δεύτερη επιλογή είναι πιο ακριβή και η τρίτη θέλει μια εμπειρία στη ραπτική.\nΜπορείς κάλλιστα να αγοράσεις τις έτοιμες κουρτίνες που σου αρέσουν (υπάρχει πλέον τεράστια ποικιλία εκεί έξω) και να τις προσαρμόσεις στο δικό σου παράθυρο. Και εδώ είμαστε εμείς για να σε βοηθήσουμε, είτε χρειάζεσαι βοήθεια για να τις κοντύνεις (στριφώματα), να τις μακρύνεις, να τις διακοσμήσεις με τρέσσες και πονπομ, ή να τους αλλάξεις τον τρόπο που κρεμιούνται.\nΣτην περίπτωση που θέλεις να δοκιμάσεις να ράψεις τις δικές σου κουρτίνες, τότε μπορείς να δεις την δικιά μας προσπάθεια στο άρθρο “Πως να ράψεις κουρτίνα με ρέλι κουρτινοθηλιάς”\nΕπίσης, εάν θέλεις να δοκιμαστείς στο να ράψεις το δικό σου ρομάν μπορείς να δεις αυτό εδώ το άρθρο από το Markovadesign.com\nΜάλλον δεν χρειάζεται να πούμε οτι εάν επιλέξεις να σου ράψουν ή να ράψεις μόνος σου τις κουρτίνες σου, τότε μπορείς να αποφασίσεις ακριβώς πως θα είναι (ύφασμα, χρώμα, υλικό, σχέδιο, μηχανισμός κτλ) αντί να συμβιβαστείς ενδεχομένως με κάτι έτοιμο. Η επιλογή για άλλη μια φορά είναι δική σου.\nΑς μιλήσουμε για τα υφάσματα. Όπως καταλαβαίνεις οι επιλογές εδώ είναι αμέτρητες. Όπως αντίστοιχα με την ραπτική γενικότερα η επιλογή του υφάσματος της κουρτίνας είναι μια μεγάλη υπόθεση. (Εάν θες ένα φρεσκάρισμα δες και τον Οδηγό Υφασμάτων που έχουμε φτιάξει)\nΕδώ είναι σίγουρα που παίζει μεγάλο ρόλο όλη η εσωτερική αναζήτηση που κάναμε πιο πάνω. Ανάλογα με το στιλ, την ευκολία στο πλύσιμο, τη συσκότιση ή όχι, τα χρήματα που διαθέτεις, ποιός θα τη ράψει και το πως θα κρεμαστεί μια κουρτίνα θα κάνεις και την επιλογή του υφάσματος.\nΤα πιο συνηθισμένα ονόματα υφασμάτων για κουρτίνες που θα ακούσεις είναι: λινά, βουάλ, οργάντζα, δίχτυ, γάζα, ταφτάς, μετάξι, λονέτα, καραβόπανο. Και να μην ξεχνάμε και τα πλαστικοποιημένα υφάσματα, τα υφάσματα συσκότισης (blackout) και φυσικά τις φόδρες (ναι οι κουρτίνες μπορεί να χρειάζονται και φοδράρισμα).\nΤο καλύτερο που έχεις να κάνεις πριν προχωρήσεις σε οτιδήποτε είναι να πας σε ένα κατάστημα με υφάσματα επιπλώσεων και να κάνεις μια βόλτα, να δεις τι σου αρέσει περισσότερο και να ρωτήσεις τι είναι τι. Είναι σίγουρο οτι θα σου λύσουν όλες τις απορίες.\nΕπιπλέον, να αναφέρουμε και κάτι καινούργιο που μάθαμε: κάποια υφάσματα για κουρτίνες χρειάζονται βαρίδι για να πέφτουν ομοιόμορφα σαν κουρτίνες, π.χ. τα βουάλ. Μην ξεχάσεις να ρωτήσεις και για αυτό.\nΤέλος, εάν θέλεις οι κουρτίνες σου να τραβιούνται όμορφα στην άκρη να σκεφτείς και τις πιάστρες για κουρτίνες. Οι επιλογές και πάλι είναι πολλές, αλλά με αυτό θα ασχοληθούμε μια άλλη φορά.\nΤα περισσότερα θέματα για τον τύπο κουρτίνας που σου ταιριάζει νομίζω οτι τα καλύψαμε.\ntip: Αν δεν είσαι σίγουρος για το τι τύπο κουρτίνας να επιλέξεις, να θυμάσαι οτι τις περισσότερες φορές το απλό είναι και το καλύτερο.\nΜείνε στο ftiaxto.gr για περισσότερα σχετικά με τις κουρτίνες!\nΟι φωτογραφίες είναι από τα:\n– Απλή διπλή κουρτίνα\n– Κουρτίνα ρομάν\n– Κουρτίνα πάνελ\n– Υφασμάτινα στόρια\n– Κουρτίνα με ριντό\n– Συνδυασμός στιλ\n– Κουρτίνα με μετόπη\n– Σχεδιάγραμμα είδη κρεμάσματος\n– Κουρτίνα με σύρμα και μανταλάκια\nδιακόσμηση, κουρτίνα, κουρτίνες, ραπτική, σπίτι, τύπος κουρτίνας, ύφασμα\nΤεχνικές 17 Μαΐου 2017\n2 σχόλια στο άρθρο “Τι τύπο κουρτίνας να διαλέξω για τον χώρο μου;”\nΠαράθεμα: Προσθήκη κουρτινοθηλιάς σε κουρτίνα - ftiaxto.gr\nΠαράθεμα: Πως να ράψεις κουρτίνες με ρέλι κουρτινοθηλιάς - ftiaxto.gr


Το νοσοκομείο όπου εργάζεται και νοσηλεύεται τονίζει πως οι θεράποντες ιατροί της "παραμένουν γεμάτοι ελπίδα" πως η Νίνα Φαμ θα αναρρώσει\nnews247 15 Οκτωβρίου 2014 06:41\nΗ κατάσταση της υγείας της νοσηλεύτριας, η οποία εργαζόταν σε νοσοκομείο στο Ντάλας του Τέξας των ΗΠΑ και μολύνθηκε από τον ιό Εμπολα, είναι «καλή», αναφέρει σε ανακοίνωση που εξέδωσε το νοσοκομείο Texas Health Presbyterian Hospital, όπου νοσηλεύεται η ασθενής.\nΗ Φαμ διαγνώστηκε ότι έχει μολυνθεί από τον θανατηφόρο ιό Εμπολα λίγες ημέρες αφότου πέθανε ο Λιβεριανός ασθενής που φρόντιζε και είχε προσβληθεί από τον Εμπολα.\nΠροκειμένου να σωθεί η νεαρή νοσοκόμα λαμβάνει πλάσμα αίματος από τον γιατρό Κεν Μπράντλι, που νίκησε τον Εμπολα. Ο Μπράντλι είχε προσβληθεί από τον Εμπολα ενώ βρισκόταν στη Λιβερία. Ο γιατρός είχε ακολουθήσει αγωγή με πειραματικό φάρμακο και θεραπεύτηκε.\nΤην πληροφορία για την προσφορά πλάσματος από τον Μπράντλι επιβεβαίωσαν τα στελέχη της μη- κυβερνητικής οργάνωσης για την οποία εργαζόταν ο γιατρός. Ο ίδιος είχε προσφέρει αίμα και για τον Τόμας Ερικ Ντάνκαν ο οποίος τελικά πέθανε από τον Εμπολα.


Γυναικολογικό | Medicus\nHome Τμήματα Γυναικολογικό\nΤο γυναικολογικό τμήμα, στελεχώνεται από έμπειρους ιατρούς Γυναικολόγους που καλύπτουν ολόκληρο το φάσμα της Μαιευτικής και Γυναικολογίας.\nΙδιαίτερη έμφαση δίδεται στην πρόληψη των γυναικολογικών παθήσεων και ειδικότερα στη διαχείριση του κινδύνου από τον καρκίνο του τραχήλου της μήτρας.\nΓυναικολογία είναι κλάδος της ιατρικής που μελετά τον οργανισμό της γυναίκας και το γενετικό της σύστημα από μορφολογική, φυσιολογική αλλά και παθολογική άποψη.\nΈως τα μέσα του 19ου αιώνα, η γυναικολογία περιοριζόταν μόνο στην μελέτη των παθήσεων των θηλυκών γεννητικών οργάνων. Με την πρόοδο όμως της ιατρικής και ιδιαίτερα της χειρουργικής, καθώς και με τη διεύρυνση των γνώσεων της ενδοκρινολογίας και της ψυχιατρικής, η γυναικολογία μελετά σήμερα όλους τους τομείς της γυναικείας συμπεριφοράς. Η γυναίκα που θα πάει πρώτη φορά στο γυναικολόγο πρέπει να είναι άνω τον 18 ετών.\nΟ τοκετός είναι ένα από τα βασικά αντικείμενα του κλάδου της γυναικολογίας.\nΣυμβεβλημένα Ταμεία και Ασφαλιστικές


Στά 140 δολλάρια τό πετρέλαιο μπρέντ, ιστορικό ψηλό τιμής - Newsplanet09\nHome / ΠΕΤΡΕΛΑΙΟ / Στά 140 δολλάρια τό πετρέλαιο μπρέντ, ιστορικό ψηλό τιμής\nΣτά 140 δολλάρια τό πετρέλαιο μπρέντ, ιστορικό ψηλό τιμής\n3/07/2022 10:27:00 π.μ. 0\nΙστορικό υψηλό πλησίασε σήμερα Δευτέρα το αργό πετρέλαιο τύπου μπρεντ, λίγη ώρα μετά την έναρξη των ηλεκτρονικών συναλλαγών στις διεθνείς αγορές εμπορευμάτων.\nΣυγκεκριμένα, η τιμή του βαρελιού πλησίασε νωρίτερα τα 140 δολάρια, παίρνοντας ώθηση από την επικίνδυνη κλιμάκωση του πολέμου στην Ουκρανία και τη σχεδόν πλήρη αναστολή των εξαγωγών ρωσικού πετρελαίου, καθώς και το ενδεχόμενο να απαγορευτεί η εισαγωγή του ρωσικού πετρελαίου και φυσικού αερίου από τις ΗΠΑ, όπως ανέφερε ο Αμερικανός ΥΠΕΞ, Αντονι Μπλίνκεν και η πρόεδρος της Βουλής των Αντιπροσώπων, Νάνσι Πελόζι.\n«Σταματήστε να αγοράζετε ρωσικό πετρέλαιο» αξίωσε, στο μεταξύ, χθες, κατά τη διάρκεια συνέντευξης που παραχώρησε στο αμερικανικό τηλεοπτικό δίκτυο CNN, ο ουκρανός υπουργός Εξωτερικών Ντμίτρο Κουλέμπα, αντιδρώντας στην αγορά από τη Shell 100.000 τόνων ρωσικού πετρελαίου.\nΣημειώνεται ότι η υψηλότερη τιμή που έχει φθάσει ποτέ ήταν στα 147,5 δολάρια το βαρέλι, τον Ιούλιο του 2008.\nΌπως μεταδίδει το αμερικανικό CNBC, το αμερικανικό αργό ενισχύθηκε νωρίτερα κατά 9% στα 126,05 δολ/βαρέλι, ενώ το βράδυ της Κυριακής άγγιξε και τα 130 δολάρια – το υψηλότερο επίπεδο από το 2008. Αυτή την ώρα είναι στα 126,24 δολάρια/βαρέλι με άνοδο 10,56%.\nΤο μπρεντ ενισχύεται κατά 10,19% στα 130,17 δολ/βαρέλι ενώ κατά τη διάρκεια της νύχτας εκτινάχθηκε στα 139,13 δολ/βαρέλι.\n«Το πετρέλαιο ενισχύεται λόγω της προοπτικής επιβολής ενός εμπάργκο του ρωσικού πετρελαίου και των προϊόντων του», αναφέρει ο Τζον Κίλντουφ της Again Capital. «Οι ήδη υψηλές τιμές της βενζίνης αναμένεται να συνεχίσουν να ανεβαίνουν. Οι τιμές σε κάποιες πολιτείες της Αμερικής θα φτάσουν στα 5 δολάρια εξαιρετικά γρήγορα», ανέφερε.\nΚαι στη χώρα μας, πάντως, ήδη από χθες, σε πρατήρια της Αθήνας εντοπίστηκαν τιμές στα 2 ευρώ ανά λίτρο.\nΑΥΞΗΣΗ ΤΙΜΗΣ ΙΣΤΟΡΙΚΟ ΥΨΗΛΟ ΠΕΤΡΕΛΑΙΟ


Σουάρεζ: «Μπορούμε να τους κερδίσουμε όλους»! | Onsports.gr\nhome ΠοδόσφαιροΕυρώπηΑγγλίαΣουάρεζ: «Μπορούμε να τους κερδίσουμε όλους»! Κοινοποιήστε\nΣουάρεζ: «Μπορούμε να τους κερδίσουμε όλους»!\tΣυντάκτης: Δημήτρης Δρίζος\nΔημοσίευση: Παρασκευή, 21 Οκτωβρίου 2011 08.21\nΙδιαίτερα αισιόδοξος παρουσιάστηκε ο Λουίς Σουάρεζ, ο οποίος τόνισε πως η Λίβερπουλ μπορεί να κερδίσει κάθε αντίπαλο.\tΟ Σουάρεζ έχει ξεκινήσει εξαιρετικά την σεζόν και ήδη έχουν ξεκινήσει οι συγκρίσεις με τον τεχνικό της ομάδας, Κένι Νταλγκλίς… «Σίγουρα μπορούμε να νικήσουμε. Η ομάδα είναι σε πολύ καλή κατάσταση και έχουμε έναν εξαιρετικό τεχνικό και υπάρχει μεγάλη αισιοδοξία για το γεγονός πως μπορούμε να σηκώσουμε τρόπαια», σχολίασε στην επίσημη ιστοσελίδα της Λίβερπουλ ο Ουρουγουανός άσος.\nΗ Λίβερπουλ θα επιχειρήσει να επανέλθει στις νίκες στην αναμέτρηση με την Νόργουιτς στο «Άνφιλντ» το ερχόμενο Σάββατο (22/10).


Champignons: ποια είναι η χρήση και ποια είναι η βλάβη των μανιταριών στο ανθρώπινο σώμα, η σύνθεση των champignons\nΓια πρώτη φορά, οι κάτοικοι της Αρχαίας Ρώμης εκτιμούσαν την εξαιρετική γεύση και τις ευεργετικές ιδιότητες των μανιτάρια για τον ανθρώπινο οργανισμό. Σύντομα, αυτή η λιχουδιά άρχισε να καλλιεργείται στα κρεβάτια, όπως τα λαχανικά, σε πολλές χώρες του κόσμου. Σήμερα, αυτά τα μανιτάρια είναι ένα κοινό συστατικό σε πολλά νόστιμα πιάτα. Ωστόσο, πριν τα φάτε, μάθετε για τα οφέλη και τους κινδύνους των μανιτάρια για τον ανθρώπινο οργανισμό.\nΥπάρχουν οφέλη από τα μανιτάρια για τον οργανισμό;\nΑν θέλετε να μάθετε αν υπάρχει κάποιο όφελος από τα μανιτάρια για τον οργανισμό μας, μελετήστε τη σύστασή τους. Το προϊόν είναι 90% νερό, τις ευεργετικές ιδιότητες του οποίου, πιθανώς, όλοι γνωρίζουν. Περιέχει επίσης πρωτεΐνη σε εύπεπτη μορφή, φυτικές ίνες και μικρή ποσότητα υδατανθράκων.\nΑυτά τα μανιτάρια είναι μια πλούσια πηγή βιταμινών B, C, D, βασικών αμινοξέων - λινολεϊκού, πανθενολογικού, βιοτίνης, καθώς και ιχνοστοιχείων - μαγνησίου, καλίου, σεληνίου, ψευδαργύρου, μαγγανίου, φωσφόρου, νατρίου και πολλών άλλων ουσιών. Επιπλέον, αποτελεί αποθήκη πρωτεΐνης, γι' αυτό και τα μανιτάρια είναι προικισμένα με διαιτητικές ιδιότητες και περιλαμβάνονται στη διατροφή πολλών δίαιτων. Αν μιλάμε για το ποσοστό πρωτεΐνης στα μανιτάρια, τότε η ποσότητα του είναι αρκετές φορές υψηλότερη από ό,τι στα αυγά και το κρέας κοτόπουλου. Οι επιστήμονες ανακάλυψαν 18 τύπους αμινοξέων στην πρωτεΐνη, τα οποία δεν συντίθενται από τον ανθρώπινο οργανισμό, αλλά εισέρχονται σε αυτήν μαζί με την τροφή. Χρησιμοποιώντας αυτό το προϊόν, διαποτίζει γρήγορα το σώμα χωρίς να προκαλεί υπερβολική αύξηση βάρους.\nΤα πιο χρήσιμα είναι τα καπάκια μανιταριών, καθώς σε αυτό το τμήμα βρίσκεται η μεγαλύτερη ποσότητα βιταμινών, μετάλλων και ιχνοστοιχείων. Από άποψη θρεπτικής αξίας, τα νεαρά μανιτάρια είναι πιο χρήσιμα από τα παλιά. Τα αποξηραμένα μανιτάρια περιέχουν περισσότερες θερμίδες από τα φρέσκα, αυτό το χαρακτηριστικό πρέπει να λαμβάνεται υπόψη κατά την επιλογή ενός προϊόντος για απώλεια βάρους.\nΠοια είναι τα οφέλη των μανιταριών champignon για τον οργανισμό;\nΤα οφέλη των μανιταριών champignon για το ανθρώπινο σώμα είναι αναμφισβήτητα, αυτό το προϊόν έχει πολύπλευρη επίδραση σε αυτό, επηρεάζοντας σχεδόν όλα τα όργανα και τα συστήματα. Σύμφωνα με τους διατροφολόγους, βοηθούν στην καταπολέμηση των υψηλών επιπέδων χοληστερόλης.\nΧάρη στο κάλιο, αυτά τα κοινά μανιτάρια βοηθούν στη διατήρηση του κυκλοφορικού συστήματος και στη βελτίωση του μεταβολισμού. Η βιταμίνη Β2 έχει ευεργετική επίδραση στη λειτουργία και την κατάσταση του νευρικού συστήματος και των βλεννογόνων.\nΠοια είναι τα οφέλη των μανιτάρια για τον οργανισμό, αν μιλάμε για την παρουσία βιταμίνης D στη σύνθεσή τους; Σε τέτοια μανιτάρια, αυτή η ουσία βρίσκεται σε μεγάλες ποσότητες και είναι υπεύθυνη για το σχηματισμό των οστών και αποτρέπει την ανάπτυξη ασθενειών όπως η οστεοπόρωση. Η ανεπαρκής ποσότητα βιταμίνης D συχνά προκαλεί ραχίτιδα και ευθραυστότητα των οστών.\nΠοια είναι η χρήση των μανιταριών, δεδομένης της παρουσίας νατρίου στη σύνθεσή τους; Είναι γνωστό ότι αυτό το ιχνοστοιχείο είναι ιδιαίτερα σημαντικό για το σώμα μας, γιατί υποστηρίζει τη δουλειά όλων των συστημάτων του στο σωστό επίπεδο. Πρώτα απ 'όλα, το νάτριο είναι απαραίτητο για την καλή λειτουργία των νεφρών και την υγιή κατάσταση του νευρικού συστήματος.\nΗ παρουσία καλίου στο προϊόν το καθιστά ευεργετικό για το καρδιαγγειακό σύστημα. Η λιχουδιά ομαλοποιεί τον καρδιακό ρυθμό και την αρτηριακή πίεση, ενισχύει τον καρδιακό μυ, βελτιώνει τη λειτουργία και την παροχή αίματος στον εγκέφαλο.\nΤα οφέλη και οι βλάβες των μανιταριών champignon μπορούν επίσης να εντοπιστούν για τους πάσχοντες από αλλεργίες. Το γεγονός είναι ότι τα ίδια τα μανιτάρια δεν είναι προϊόν αλλεργιογόνου, αντίθετα, μπορούν να μειώσουν τις εκδηλώσεις αλλεργικών αντιδράσεων στο σώμα και ακόμη και να αποτρέψουν την εμφάνισή τους εάν ένα άτομο τα τρώει τακτικά. Αλλά από την άλλη, σύμφωνα με τους αλλεργιολόγους, σε σπάνιες περιπτώσεις, ένα άτομο μπορεί να είναι αλλεργικό σε αυτό το πρωτεϊνικό προϊόν.\nΤο αδιαμφισβήτητο όφελος των μανιτάρια για τον ανθρώπινο οργανισμό είναι επίσης ότι αποτελούν πλούσια πηγή φωσφόρου. Η υψηλή συγκέντρωση αυτής της ουσίας στο προϊόν έχει μια τέτοια ευεργετική επίδραση:\nανακουφίζει από την κούραση και την ευερεθιστότητα.\nΤα μανιτάρια παρέχουν σημαντικά οφέλη και όχι βλάβες στον οργανισμό, λόγω της περιεκτικότητας τους σε ωμέγα-6 λιπαρά οξέα. Η χρήση αυτής της ουσίας είναι μια καλή πρόληψη της ανάπτυξης αθηροσκλήρωσης και τυχόν φλεγμονωδών διεργασιών. Επιπλέον, η τακτική πρόσληψη ωμέγα-3 βελτιώνει τη διατροφή των ιστών.\nΠολλοί άνθρωποι γνωρίζουν για μια τέτοια ουσία όπως η κατεχόλη, η οποία έχει αιμοστατική δράση. Η πυροκατεχόλη βελτιώνει επίσης τη διαδικασία της πέψης, ομαλοποιεί το πεπτικό σύστημα και απομακρύνει τα βαρέα μέταλλα από το σώμα. Είναι αυτή η ουσία που είναι μέρος των νόστιμων μανιταριών.\nΟι διατροφολόγοι συνιστούν τη συμπερίληψη μανιταριών στη διατροφή για τα άτομα που εκτίθενται καθημερινά σε ψυχικό στρες. Αυτό το προϊόν βελτιώνει τη μνήμη και τη συγκέντρωση. Έχει ευεργετική επίδραση στην κατάσταση των ματιών, βελτιώνοντας την όραση και αποτρέποντας την απώλειά της, ενισχύει τους συνδετικούς ιστούς του σώματος, τα οστά, τα δόντια, το δέρμα, τα μαλλιά και τα νύχια.\nΤα οφέλη και οι βλάβες των ωμών μανιταριών\nΟι ειδικοί αποκαλούν επίσης τέτοιες χρήσιμες ιδιότητες των μανιτάρια:\nμείωση του κινδύνου εμφάνισης καρδιακής προσβολής και εγκεφαλικού επεισοδίου.\nαύξηση της αποτελεσματικότητας και βελτίωση της πνευματικής απόδοσης.\nαποκατάσταση των λειτουργιών του γαστρεντερικού σωλήνα σε πολλές ασθένειες.\nΤα οφέλη και οι βλάβες των ωμών μανιταριών είναι σχεδόν τα ίδια με τα αποξηραμένα μανιτάρια αυτού του τύπου. Με αυτή την επεξεργασία των μανιταριών διατηρούνται όλες οι χρήσιμες ιδιότητες του προϊόντος. Αλλά με τη θερμική έκθεση, σε μικρό βαθμό, αλλά και πάλι, χάνονται. Οι γαστρεντερολόγοι συνιστούν στους ασθενείς τους να προσθέτουν στο φαγητό τους ξερά μανιτάρια για διάφορες στομαχικές παθήσεις, τόσο στο οξύ όσο και στο χρόνιο στάδιο. Αυτό το προϊόν σε οποιαδήποτε μορφή είναι επίσης χρήσιμο στην κοσμετολογία, γιατί όταν χρησιμοποιείται βελτιώνεται η κατάσταση του δέρματος και το χρώμα του και αποτρέπεται η εμφάνιση ρυτίδων.\nΠώς είναι χρήσιμα τα μανιτάρια για το σώμα των γυναικών;\nΓνωρίζοντας πόσο χρήσιμα είναι τα μανιτάρια για τις γυναίκες, μπορείτε να αποτρέψετε την ανάπτυξη πολλών επικίνδυνων ασθενειών και να βελτιώσετε την υγεία των γυναικών. Το 2009, οι επιστήμονες διεξήγαγαν μια μελέτη στην οποία συμμετείχαν 2018 γυναίκες διαφορετικών ηλικιών και εθνικοτήτων. Οι επιστήμονες με τα αποτελέσματα αυτής της μελέτης μπόρεσαν να επιβεβαιώσουν τη θεωρία ότι με τη βοήθεια αυτών των μανιταριών είναι δυνατό να νικηθεί η ογκολογία στις γυναίκες. Σύμφωνα με τους ογκολόγους, εάν τα μανιτάρια συμπεριληφθούν στη διατροφή μιας γυναίκας, ο κίνδυνος εμφάνισης καρκίνου του μαστού μειώνεται έως και 90%.\nΤα οφέλη των μανιτάρια για τις έγκυες γυναίκες\nΑυτά τα μανιτάρια είναι επίσης χρήσιμα για τις έγκυες γυναίκες και τα αγέννητα μωρά τους. Το γεγονός είναι ότι το σώμα της μέλλουσας μητέρας, και μέσω αυτής - και του παιδιού, θα λάβει όλες τις χρήσιμες ουσίες που περιέχονται σε αυτό το προϊόν.\nΤα οφέλη από τα μανιτάρια για μια γυναίκα που κρατά ένα παιδί οφείλεται στο γεγονός ότι αυτά τα μανιτάρια είναι ένας προμηθευτής πλήρους πρωτεΐνης. Παίζει σημαντικό ρόλο στον σχηματισμό των εμβρυϊκών ιστών και κυττάρων, και επίσης συμβάλλει στην πλήρη ανάπτυξη και ανάπτυξη του μωρού κατά τα τρία τρίμηνα της εγκυμοσύνης. Επιπλέον, η τακτική χρήση των μανιτάρια επιτρέπει σε μια έγκυο γυναίκα να διατηρήσει τη σιλουέτα της.\nΜερικές φορές κατά τη διάρκεια της εγκυμοσύνης, οι μύκητες μπορεί να προκαλέσουν φούσκωμα ή αλλεργίες. Σε αυτή την περίπτωση, η μέλλουσα μητέρα θα πρέπει να εγκαταλείψει αυτό το νόστιμο προϊόν για λίγο.\nΟφέλη και αντενδείξεις των μανιταριών champignon\nΠαρά τα προφανή πλεονεκτήματα των champignons, υπάρχουν και αντενδείξεις στη χρήση τους. Δεν συνιστάται η εισαγωγή τους στη διατροφή των παιδιών, καθώς αυτά τα μανιτάρια περιέχουν μεγάλη ποσότητα χιτίνης - μια ουσία που πρακτικά δεν απορροφάται από τον οργανισμό.Επιπλέον, η χιτίνη εμποδίζει τη μέγιστη απορρόφηση όλων των ευεργετικών θρεπτικών συστατικών που υπάρχουν στα μανιτάρια.\nΈνα άλλο μειονέκτημα αυτών των μανιταριών είναι ότι απορροφούν διάφορες ουσίες που περιέχονται στην ατμόσφαιρα, επομένως μπορούν να προκαλέσουν σοβαρή βλάβη στο σώμα. Για το λόγο αυτό, είναι προτιμότερο να αγοράζετε μανιτάρια τεχνητής καλλιέργειας. Επίσης, δεν είναι σκόπιμο να συλλέγετε μανιτάρια μόνοι σας, καθώς μπορούν εύκολα να τα μπερδέψετε με τα μανιτάρια.\nΤα ωμά μανιτάρια θα ωφελήσουν το σώμα σας, όχι θα βλάψουν, αν δεν τα καταχραστείτε, αλλά τρώτε με μέτρο. Λόγω του μεγάλου αριθμού μανιταριών στην ανθρώπινη διατροφή, μπορεί να αναπτυχθούν φλεγμονώδεις διεργασίες του γαστρεντερικού σωλήνα. Εάν λάβουμε υπόψη όλες τις ιδιότητες των μανιτάρια - τόσο χρήσιμες όσο και επιβλαβείς, είναι δυνατό να βελτιωθεί η κατάσταση και η λειτουργία πολλών οργάνων και συστημάτων, χωρίς να τα βλάψουμε.


Ιωάννινα:Να’ χουμε, να θυμόμαστε… - EPIRUS TV NEWS\nΙωάννινα:Να’ χουμε, να θυμόμαστε…\nepirustvnews 8/27/2019 12:50:00 μ.μ.\nΤο πόσο επιτυχημένη ήταν η θητεία της Δημοτικής Αρχής του κ. Μπέγκα στο θέμα της καθαριότητας επιβεβαιώνεται καθημερινά. Ακόμη και τώρα ή μάλλον τώρα ακόμη περισσότερο η κατάσταση θυμίζει κανονικά μια τριτοκοσμική πόλη, πολύ μακριά από υποδομές και καθημερινό πολιτισμό.\nΛεωφόρος Σ. Νιάρχου προς Πανεπιστήμιο, Νοσοκομείο, πολυκαταστήματα κτλ. Πόσος κόσμος καθημερινά -και μάλιστα απ’ αλλού φερμένος- γίνεται αυτόπτης μάρτυρας μιας δυσώδους και απαράδεκτης κατάστασης;\nΧωματόδρομοι και σκουπιδαριό σε αγαστή αρμονία αποδεικνύουν για μια ακόμη φορά πως τα "μεγάλα λόγια" διαψεύδονται από την πραγματικότητα.\nΠεριμένουμε από τον νέο Δήμαρχο να αλλάξει τα πράγματα αλλά και τη συγκεκριμένη νοοτροπία που τόσο ταλαιπώρησε μέχρι τώρα τους κατοίκους δυσφημώντας παράλληλα και την πόλη.\nΙωάννινα:Να’ χουμε, να θυμόμαστε… Reviewed by epirustvnews on 8/27/2019 12:50:00 μ.μ. Rating: 5


"Η λάμψη και ο κίνδυνος της αριστεράς" - Αρθρο του Νίκου Ταμουρίδη - OnAlert.gr\n"Η λάμψη και ο κίνδυνος της αριστεράς" - Αρθρο του Νίκου Ταμουρίδη\n09.03.2015 | 00:05\nΠέρασαν ήδη 40 ημέρες από τότε που είχαμε στη χώρα μας ακόμη μια ανίερη εκλογική αναμέτρηση, στην οποία πρωτοστάτησαν ο αυταρχισμός αλλά και ο λαϊκισμός, σε μια μεγαλειώδη εμφάνιση. Έπεσε η αυλαία για ένα ακόμη επεισόδιο του Ελληνικού δράματος, που με αγωνία παρακολουθεί ολόκληρος ο πολιτισμένος κόσμος.\nΝίκησαν οι εν Ελλάδι εκπρόσωποι του εθνομηδενισμού, οι οποίοι ακόμη θριαμβολογούν επί των ερειπίων του εθνικού οικοδομήματος και λεονταρίζουν παιδαριωδώς έναντι των δυτικών συμμάχων. Έχασαν αυτοί που επί χρόνια κατέστρεφαν τη χώρα, μη έχοντας την πολιτική δύναμη να οργανώσουν σωστά το κράτος, να επιβάλλουν την εφαρμογή των νόμων στο εσωτερικό και να υψώσουν σοβαρά το ανάστημά τους στο εξωτερικό.\nΟι νικητές δεν πέτυχαν αυτοδυναμία (μπορεί και να μην την ήθελαν). Όμως, ήταν κάτι παραπάνω από βέβαιο ότι θα σχηματιζόταν η πρώτη κυβέρνηση της Αριστεράς. Γνωρίζοντας τη δύναμη των θέλγητρων της εξουσίας, έστησαν το άγαλμα της εξουσίας γυμνό, πλήρες κάλλους και κάλεσαν τους βουλομένους να προσέλθουν προς τέρψιν!\nΈτσι προέκυψε μια περίεργη, μάλλον προσυμφωνημένη υβριδική συμμαχία. Μια κυβέρνηση, η οποία αρχικά νόμιζε ότι χρησιμοποιώντας την αρχή του αιφνιδιασμού και το δόγμα του σοκ, θα μπορούσε να σαρώσει τα πάντα, μέσα και έξω, εν ονόματι όλου του Ελληνικού λαού (ξεχνούν ότι τους ψήφισε μόνο το 36,3+4,7=41%)! Μια κυβέρνηση, που οι εκπρόσωποί της με αρκετή δόση καισαρισμού δήλωναν μέχρι πρότινος ότι είναι αποφασισμένοι ''να τα αλλάξουν όλα'', από τις διεθνείς μας συμμαχίες μέχρι ακόμα και την εθνολογική μας σύνθεση! Τους βλέπαμε καθημερινά να φέρονται απαξιωτικά στους ξένους αξιωματούχους και να κάνουν γιγαντιαίες δηλώσεις στα ξένα ΜΜΕ, να απειλούν για ''Grexit'' και για γεωπολιτική στροφή.\nΗ κίνηση αυτή, έδωσε βέβαια μια ανάσα αξιοπρέπειας και ικανοποίησε το θυμικό του μείζονος των ντροπιασμένων τα τελευταία χρόνια Ελλήνων, που έβλεπαν μέχρι πρότινος τους προκατόχους πολιτικούς να φέρονται με απίστευτη δουλοπρέπεια. Πλην όμως, στερουμένη εθνικής στρατηγικής και με αρκετή δόση ερασιτεχνισμού, έφερε δυστυχώς τη διεθνή απομόνωση της χώρας. Πολλοί από μας βιαστήκαμε να ''φουσκώσουμε'' από εθνική υπερηφάνεια, γιατί επιτέλους βρέθηκαν κάποιοι - και μάλιστα αριστεροί - να σηκώσουν το ανάστημά τους στους ξένους δανειστές (θαρρείς και δεν έφταιξε η Αριστερά για την επί δεκαετίες διάλυση του κοινωνικού ιστού της χώρας και το χάος που δημιούργησε στην οικονομία, στα εργασιακά, στην παιδεία, και σε τόσους άλλους τομείς του κράτους).\nΤώρα, μετά από μια σύντομη ''υπέροχη'' πτήση στον εναέριο χώρο του συναισθήματος, της επανάστασης και της αριστερής ιδεοληψίας, η κυβέρνηση προέβη σε ''αναγκαστική προσγείωση'' στον πρόχειρο διάδρομο της κυβερνώσας λογικής. Μετά τον εκλογικό σάλο, την πτώση του πολιτικού κονιορτού και τους αλαλαγμούς της νίκης, άρχισε μάλλον να βασιλεύει η ψυχρή κρίση. Αλλά φαίνεται ότι η κυβέρνηση είναι απίστευτα παγιδευμένη στις φανταχτερές προεκλογικές υποσχέσεις της. Έτσι, οι αρχικές κινήσεις της είναι τέτοιες που πλέον όλους ταλανίζει ένα βασικό λογικό ερώτημα: Είναι ικανοί οι νέοι κυβερνώντες να ανταπεξέλθουν στις προσδοκίες του λαού, αντιμετωπίζοντας με σοβαρότητα και σύνεση την δυτική κηδεμονία και την προτεσταντική αυστηρότητα ή θα σύρουν τη χώρα και το γένος ολόκληρο στην απόλυτη καταστροφή;\nΚατά την άποψη του γράφοντος, οι οιωνοί δεν προαναγγέλλουν αισιοδοξία, αντιθέτως επιφαίνονται ιδιαίτερα δυσμενείς. Είναι ορατός ο εθνικός και πολιτικός κίνδυνος, καθώς το πνεύμα της (εντέχνως κεκαλυμμένης) αυταρχίας της αριστεράς ανατέλλει με φοβερή λάμψη! Ο σημερινός κυβερνήτης και οι ''δικοί του'' έχουν μελετήσει καλά, ασπάζονται και φαίνεται να ακολουθούν απόλυτα τις μεθόδους της κομμουνιστικής ''υποβολής'', την τεχνική των ''στροφών'' της σοβιετικής προπαγάνδας, καθώς και την αρχή του Λένιν: ''Ηθικό είναι ότι εξυπηρετεί το κόμμα''.\nΈτσι τι βλέπουμε καθημερινά; Ένα αλαλούμ λόγων και πράξεων! Δεν γνωρίζει η αριστερά τι ποιεί η ...αριστερά! Σοβαρότητα μηδέν! Στα εθνικά θέματα, αλλού απάθεια (Μακεδονία, Θράκη), αλλού φθηνός εντυπωσιασμός και βρυχηθμοί ...μυών (Τουρκία, ΕΕ), απειλές για γεωπολιτικές ...ανατινάξεις και άλλα τινά ευτράπελα. Στα οικονομικά, πλήρες χάος, απίστευτες κυβισθήσεις, παροχολογίες, ανακρίβειες, πλύση εγκεφάλου, παραπληροφόρηση, ασπρόμαυρη παρουσίαση καταστάσεων και γεγονότων κλπ. Στο μεταναστευτικό ανεκδιήγητες αποφάσεις (στο όνομα του δήθεν ανθρωπισμού), με άμεσο κίνδυνο την πληθυσμιακή και την πολιτιστική μας αλλοτρίωση. Στα αναπτυξιακά-εργασιακά συγκρούσεις και αντιφάσεις υπουργών, αντάρτικα καπετανάτα, σκανδαλώδεις αυξήσεις μισθών στους ημετέρους και θριαμβευτική επανάκαμψη του παλιού αμαρτωλού συνδικαλιστικού κατεστημένου! Στην παιδεία, ένα μηδενιστικό παραλήρημα και εξαγγελίες ακαταλαβίστικων αλλαγών. Οι άνθρωποι φαίνεται ότι δεν κατάλαβαν ότι είναι η κυβέρνηση της χώρας. Φορούν ακόμη τα προσωπεία με το σχήμα και το χρώμα της παρέας που κρέμεται επί των κιγκλιδωμάτων διαμαρτυρόμενη. Τώρα όμως ο λαός θέλει να δει τους πρωταγωνιστές του δράματος κατά πρόσωπο.\nΤα λοιπά κόμματα στην πολιτική γεωγραφία της χώρας; Ένας σωρός ερειπίων. Απλοί όγκοι άμορφοι, ασχημάτιστοι, άνευ συνειδήσεως, άνευ καθαρής ιδεολογίας, άνευ παλμών, άνευ ζωής. Ιδιαίτερα, η μεταπολιτευτική κεντροδεξιά ντροπιασμένη για ότι έκανε εις βάρος του λαού, βαδίζει στο πεπρωμένο της αυτοδιάλυσής της. Και η γλαυξ του μεγίστου Παπαδιαμάντη θρηνεί στα συντρίμμια της εθνικής παράταξης. Και διερωτάται κανείς: Τις πταίει; Ο νικητής, η γλαυξ η θρηνούσα επί των ερειπίων ή οι πλάσαντες τα ερείπια; H απάντηση απλή.\nΜέσα σε αυτή τη θλιβερή συγκυρία, είναι αδήριτη όσο ποτέ η ανάγκη επαγρύπνησης και συνένωσης όλων των υγιών εθνικών δυνάμεων, έτσι ώστε να μην επιτρέψουν να εξελιχθεί το ελληνικό δράμα σε εθνική τραγωδία. Όλοι γνωρίζουμε ότι οι αγνοί πατριώτες βαδίζουν και διαμαρτύρονται μεμονωμένα και αγωνίζονται διηρημένα. Είναι λοιπόν άμεση ανάγκη, η Εθνική συνείδηση να καταφέρει να μείνει όρθια, διαφωτιζομένη και αναβαπτιζόμενη στις παραδόσεις της. Απαιτείται σύμπραξη όλων των πατριωτικών δυνάμεων, η οποία αν καρποφορήσει, ο τόπος δεν έχει παρά να μακαρίσει εαυτόν και να δρέψει τους καρπούς αυτής. Αλλιώς ας ετοιμαστεί η Ελλάς να θρηνήσει το μέλλον της...\nTags: ΕΝΟΠΛΕΣ ΔΥΝΑΜΕΙΣ,ΕΚΛΟΓΕΣ,ΑΡΙΣΤΕΡΑ,ΤΑΜΟΥΡΙΔΗΣ,ΔΕΛΤΙΟ,


Η Νόσος της Ποίησης: Τα στοιχειά\nθαυμασμός μαζί με χλεύη, συμπλεγματισμός μαζί με... υποκλίσεις... αυτά και άλλα χαρακτηρίζουν την αντιμετώπιση των ποιητών από τους... κανονικούς ανθρώπους...\nδεν είναι κανονικός άνθρωπος ο ποιητής;\nδόξα στον Γιαραμπή, όχι βέβαια...\nχαίρομαι που αποκατέστησες ό,τι μπόρεσες στο νέο σου ιστολόγιο που εύχομαι να μην έχει άλλες περιπέτειες...\nμόνο αυτές του στοχασμού σου και της αιχμηρής σου πέννας...\n[τελευταία επισκέπτομαι τον Γαβριηλίδη... θα αναζητήσω το βιβλίο σου...]\n14 Σεπτεμβρίου 2011 - 9:48 μ.μ.\nΜα αν ήμασταν κανονικοί άνθρωποι, φίλε Νήμερτη, με ποίηση θα ασχολούμασταν;\nΚαι γενικότερα, για να μπορείς να κάνεις τέχνη, όλο και κάποια βίδα θα πρέπει να είναι λασκαρισμένη... πώς αλλιώς θα έρχονται οι ιδέες; Πού θα βρίσκουν δίοδο να καρφώνονται στο μυαλό μας;\nΚαι όπως έλεγε και ο κοινός καλός μας φίλος, ο Κώστας,\n"Το μέτωπό μας έκρουσε τόσο απαλά, με τόση επιμονή, που ανοίξαμε να μπει σαν κυρία η τρέλα στο κεφάλι μας, έπειτα να κλειδώσει. Τώρα η ζωή μας γίνεται, ξένη, παλιά ιστορία...".\nΌσον αφορά τα ιστολόγια, έκανα ό,τι μπορούσα. Μου πήρε αρκετό κόπο και χρόνο να τα ξαναφτιάξω, αλλά νομίζω τα κατάφερα. Χαίρομαι που σε βλέπω εδώ.\nΝα είσαι καλά και καλό υπόλοιπο βράδυ.\nευχαριστώ για το ενδιαφέρον που δείχνεις για τη δουλειά μου.\nνα ξέρεις, το εκτιμώ.


Ζωής και Σκέψης Αποστάγματα\nΣυγγραφέας: Στέφανος Λουμάκης\nΜια από τις πιο πλούσιες συλλογές μου, και σίγουρα η πιο σημαντική, είναι η συλλογή γνωμικών, ρητών και αποφθεγμάτων. Από μικρό παιδί τα θεωρούσα ιδιαίτερα σημαντικά ως ψήγματα σοφίας, ως συμπυκνωμένη εμπειρία, ως μικρούς θησαυρούς, ως εφόδια ζωής.\nΌλα ξεκίνησαν από ένα μικρό βιβλιαράκι με τον τίτλο “Κανίσκι Ανθρωπίνης Σοφίας” του Δημ. Ν. Παπαδημητρίου (εκδόθηκε στον Πειραιά το 1973). Ακολούθησαν πολλά άλλα βιβλία, μεταξύ των οποίων και ο “Θησαυρός Γνωμικών και Αποφθεγμάτων” (εκδόσεις Άτλας), που αργότερα συνειδητοποίησα ότι είχε εκδοθεί με την επιμέλεια του μεγάλου Νικηφόρου Βρεττάκου.\nΣτο μεταξύ, από τα νεανικά μου χρόνια είχα τη συνήθεια, διαβάζοντας κάποιο βιβλίο (κάθε είδους και περιεχομένου) να καταγράφω – αποδελτιώνω μικρά ή μεγαλύτερα αποσπάσματά τους που θεωρούσα χρήσιμα ή ενδιαφέροντα. Αποτέλεσμα είναι να έχω δημιουργήσει, με την πάροδο των ετών, ένα αρκετά “ενδιαφέρον” (τουλάχιστον αυτό!) αρχείο, που ήδη καταλαμβάνει αρκετά… megabytes!\nΚάποια περίοδο της ζωής μου τύπωνα διάφορα γνωμικά σε μικρά χαρτάκια και τα άφηνα σε δημόσιους χώρους, ελπίζοντας ότι έτσι θα βοηθήσω (άγνωστούς μου) συνανθρώπους μου. [Εύχομαι τα χαρτάκια αυτά να αποδείχθηκαν χρήσιμα ή ωφέλιμα έστω και σε ένα συνάνθρωπό μου. Φαντάζομαι ότι μπορεί να έχουν αποτελέσει ακόμα και “σανίδα σωτηρίας” στον τρικυμιώδη βίο όλων μας…]\nΚαι φθάσαμε στην εποχή του διαδικτύου. Στον ωκεανό του οποίου άφησα να… πλέουν πολλές “βαρκούλες”, είτε μέσα από τα ιστολόγιά μου (blogs), είτε στο συλλογικό εγχείρημα “Βικιφθέγματα”, του οποίου για μεγάλο διάστημα υπήρξα διαχειριστής (σε μια εποχή που δεν υπήρχαν, δυστυχώς, άλλοι συνοδοιπόροι μου), είτε, πλέον, μέσω των κοινωνικών δικτύων.\nΉδη το διαδίκτυο αποτελεί για μένα, όπως και για όλους μας, βεβαίως, και πηγή αλίευσης κάθε είδους γνωμικών, ρητών και αποφθεγμάτων. Τα οποία αυτονοήτως θα πρέπει να αντιμετωπίζονται με προσοχή ως προς το σε ποιόν αποδίδονται αφενός και εάν αποδίδουν ορθά ή στρεβλώνουν το νόημα αφετέρου.\nΘα μπορούσα να εκδώσω ένα ογκωδέστατο βιβλίο με το σύνολο των όσων έχω συγκεντρώσει. [Με πολύ κόπο και στενοχώρια αναγκάστηκα να “αγνοήσω” πολλές και σημαντικές κατηγορίες θεμάτων, αλλά και, πάντα εξ ανάγκης, λόγω χώρου – περιορισμένης έκτασης, “απέρριψα” πολλά χρήσιμα, αν όχι σοφά, γνωμικά]. Προφανώς ένα ογκώδες βιβλίο δεν θα ήταν τόσο χρήσιμο όσο μια επιλογή σαν αυτή που με πολύ κόπο και αγάπη παρουσιάζω εδώ. Με διάθεση, μάλιστα, αρκετά “παιχνιδιάρικη” ως προς την παρουσίαση, υπό την έννοια ότι κάθε κεφάλαιο έχει διαφορετική εμφάνιση. Δυστυχώς δεν είχα την δυνατότητα, είτε λόγω έλλειψης του κατάλληλου λογισμικού είτε λόγω έλλειψης οικονομικών μέσων) να “παίξω” ακόμα περισσότερο. Θα υπήρχε η δυνατότητα τότε, για παράδειγμα (μεταξύ πολλών άλλων παραλλαγών ως προς την εμφάνιση) να υπάρχουν και “αποσπώμενα” ή “αποκοπτώμενα” τμήματα. Ίσως σε κάποια επόμενη έκδοση!...\nΘα ήταν μεγάλη παράλειψή μου εάν δεν ευχαριστούσα τον φίλο Παναγιώτη Δημητρούλη, την ψυχή του Συλλόγου “Ποιοτικής και Πολιτιστικής Αναβάθμισης Δυτικής Αττικής Ο ΔΗΜΟΦΩΝ” για την θερμή του υποστήριξη (αν όχι και “ώθηση” να ασχοληθώ με το βιβλίο αυτό), αλλά και τους οικονομικούς χορηγούς της έκδοσης.


Πως τα social media κερδίζουν την προσοχή σας [Infographic] - Social Media Life!\nΟ στόχος κάθε δημοσίευσης στα κοινωνικά δίκτυα είναι να κερδίσουν την προσοχή σας. Κακά τα ψέματα, κανένας δεν κάνει τον κόπο να ανεβάζει περιεχόμενο που βλέπει μόνο ο ίδιος, αν και κάτι τέτοιο είναι τεχνικά εφικτό… Με τόσο περιεχόμενο που περνάει μπροστά από τα μάτια μας κάθε μέρα, είναι σίγουρα δύσκολο να σταθούμε αρκετή ώρα σε κάτι, και αυτό αποτελεί πρόκληση ιδιαίτερα για τις εταιρείες που θέλουν να προωθήσουν κάποιο προϊόν, υπηρεσία, event, κτλ.\nΌπως φαίνεται από το παρακάτω infographic της LookBookHQ, η δημοσίευση ενός μηνύματος είναι μόνο ένα κομμάτι μίας επιτυχούς διαδικασίας. Το άλλο αφορά στο «social» στοιχείο, δηλαδή να διαβάζετε τα σχόλια των χρηστών, να αλληλεπιδράτε μαζί τους, να τους δίνετε ευκαιρίες συμμετοχής στα online δρώμενα σας, κλπ.\nΕτικέτες: attention, infographic


Σοφία Βόικου: Παρίσι\nΑναρτήθηκε από Sofia Voikou στις 11:16 μ.μ.\nclementine 4 Απριλίου 2009 - 12:35 π.μ.\nΠαρίσι δεν έχω πάει.....Είναι όμως στα άμεσα σχέδιά μου!\nΜάλλον θα χρειαστώ πληροφορίες.....\nΜια ζεστή καλυνύχτα\nSofia Voikou 5 Απριλίου 2009 - 6:40 μ.μ.\nΠιστεύω ότι θα σ'ενθουσιάσει.\nΙδίως το βράδυ.\nΗ μαγεία του είναι μεταδοτική


Τα στοιχεία πωλήσεων των κινητών για το 2015 – 12o Mobile & Connected World 2022\nΤα στοιχεία πωλήσεων των κινητών για το 2015\nΤη μερίδα του λέοντος είχαν τα smartphone στις πωλήσεις συσκευών κινητής τηλεφωνίας το 2015 με το μεγαλύτερο μέρος τους να αφορά την κατηγορία τιμών μεταξύ 100 ευρώ και 150 ευρώ.\nΣύμφωνα με τα στοιχεία που συνθέτουν την αγορά των συσκευών κινητής τηλεφωνίας και βάσει των πληροφοριών που συνέλεξε το infocom.gr κατά την προηγούμενη οικονομική χρήση διατέθηκε για την αγορά συσκευών κινητής τηλεφωνίας στη χώρα μας, το συνολικό ποσό των 529,2 εκατ. ευρώ αυξημένο σε σχέση με το 2014 (434,9 εκατ. ευρώ) κατά 21,6%. Ποσοστό 94,9% του συνόλου της αξίας των συσκευών (έναντι 90,7% το 2014) αφορούσε τα smartphone (502,2 εκατ. ευρώ).\nΑναλυτικότερα το 2015 πουλήθηκαν συνολικά 3.020.000 συσκευές κινητής τηλεφωνίας έναντι 2.820.200 το 2014 (αύξηση 7%) από αυτές το 74,3% (των τεμαχίων) ήταν smartphones, έναντι 63,1% το 2014 και το 25,7% απλά κινητά έναντι 36,9%.\nΗ αγορά των «έξυπνων» κινητών αυξήθηκε σε ποσότητα κατά 26% και σε αξία 27,2%, ενώ η μέση τιμή των πωληθέντων αυξήθηκε οριακά (0,9%) στα 224 ευρώ από 220 ευρώ. Το 2015 πουλήθηκαν 2.242.400 «έξυπνες» συσκευές, έναντι 1.779.600 το 2014 και από αυτές το 49% από παρόχους και το υπόλοιπο 51% από ανεξάρτητα κανάλια πωλήσεων, ενώ το 2014 τα αντίστοιχα ποσοστά ήταν 58,2% και 41,8%. Με βάση την αξία το 51,8% πουλήθηκε από παρόχους έναντι του 57,4% το 2014.\nΜε τιμή μεγαλύτερη από 500 ευρώ ήταν το 10,3% (έναντι 8,4% το 2014) του συνόλου των smartphone που πουλήθηκαν (τεμάχια) στα 400 με 500 ευρώ μόνον το 2,1% (έναντι 3,7%) στα 300 με 400 ευρώ 5,2% (έναντι 6,4%) 200 με 300 ευρώ 13,2% (έναντι 12,5%), 150 με 200 ευρώ 18% (έναντι 21,6%), 100 με 150 ευρώ 27% (έναντι 26,4%) και έως 100 ευρώ 24,2% (έναντι 21%).\nΠαρατηρούμε δηλαδή περαιτέρω άνοδο των φθηνότερων κινητών. Με βάση την αξία η κατηγορία πάνω από 500 ευρώ ήταν το 34,7% της συνολικής αξίας «έξυπνων» κινητών που πουλήθηκαν, δηλαδή δόθηκαν για τα ανώτερης αξίας smartphone 174,1 εκατ. ευρώ έναντι 106,5 εκατ. ευρώ το 2014.\nΣε τεμάχια το μεγαλύτερο ποσοστό έξυπνων κινητών που πουλήθηκε (33,6%) ήταν Samsung (έναντι 37,1% το 2014) και ακολουθούν η Sony με 8,7% έναντι 10,4%, η Vodafone με 7,7% έναντι 9,1%, η apple με 7,7% έναντι 8%, η Microsoft nokia 7,5% έναντι 8,6% και η LG 7,3% έναντι 7,9%. Με βάση την αξία και πάλι η Samsung ήταν πρώτη με 35,6% επί του συνόλου της αξίας των πωληθέντων «έξυπνων» κινητών έναντι 39% το 2014, δεύτερη ήταν η apple με 25,5% έναντι 22,3% και ακολούθησαν η sony με 7,7% έναντι 9,7% και η LG με 6,6% έναντι 6,9%.\nΤο λειτουργικό android κυριαρχεί στις πωλήσεις (αριθμός τεμαχίων) με 84,8% (έναντι 84,2%) ενώ IOS 7,7% από 8%, και το windows phone 7,3% έναντι 6,4%. Με βάση την αξία το android ήταν στο 70,1% του συνόλου από 72,2% το 2014, το IOS 25,5% έναντι 22,3% και τα windows phone 4,3% από 4,8%.\nΗ αγορά των απλών συσκευών κινητής τηλεφωνίας το 2015 μειώθηκε κατά 25,3% όσο αφορά τα πωληθέντα τεμάχια και κατά 32,3% σε αξία. Η μέση τιμή των πωληθέντων απλών συσκευών μειώθηκε 9,5% και διαμορφώθηκε στα 35 ευρώ έναντι 39 ευρώ το 2014. Απλές συσκευές πουλήθηκαν κυρίως αυτές στην κατηγορία τιμής έως 50 ευρώ, δηλαδή τα φθηνότερα, ενώ μειώθηκαν οι πωλήσεις των ακριβότερων.\nΗ αύξηση της χρήσης smartphone στη χώρα μας συμβαδίζει με την τάση παγκοσμίως, ωστόσο, με βάση τα σχετικά στοιχεία η Ελλάδα υστερεί σε σχέση με το μέσο όρο των χωρών μελών της Ευρωπαϊκής Ένωσης όσο αφορά την ευρυζωνικότητα μέσω κινητού τηλεφώνου. Οι ευρυζωνικές συνδρομές μέσω κινητής τηλεφωνίας εκτιμώνται στο 44% του συνόλου (στοιχεία Ε.Ε. Ιούνιος 2015) όταν ο μέσος ευρωπαϊκός όρος το ίδιο διάστημα ήταν στο 75%. Εκτιμάται ότι για την υστέρηση αυτή δεν φταίει μόνον η οικονομική κρίση, αλλά και οι καθυστερήσεις στις επενδύσεις στα δίκτυα νέας γενιάς από τις εταιρείες, εξαιτίας των θεσμικών εκκρεμοτήτων από πλευράς του υπουργείου Υποδομών.\nΝα σημειωθεί επίσης ότι με βάση τα πρώτα στοιχεία για το πρώτο δίμηνο του 2016 η αγορά των συσκευών κινητής τηλεφωνίας κινείται με χαμηλότερο ρυθμό.\nadmin2016-03-15T15:18:47+02:0015 Μαρτίου, 2016|Δεν επιτρέπεται σχολιασμός στο Τα στοιχεία πωλήσεων των κινητών για το 2015


[Solved] Ερώτηση σχετικά με Anemone - iPhone Themes - Icons - iPhonehellas.gr\n[Solved] Ερώτηση σχετικά με Anemone\nΑπό dsmpampis , 07/06/2016 22:39\nΔημοσίευση 07/06/2016 - 22:39\nΈνα από τα καλύτερα θέματα (icon packs) για Android τώρα είναι επιτέλους διαθέσιμο και στο iPhone. Να πω την αλήθεια για μένα είναι το καλύτερο μιας και το έχω και στο 6P. Απλά για να παίξει θέλει το anemone. Δοκίμασα με το winterboard αλλά τπτ. Βέβαια μερικά εικονίδια λείπουν με αποτέλεσμα να τα κάνει απλά τετράγωνα.\nΜπορώ να τα αλλάξω κάπως με κάποιο υπάρχων εικονίδιο ?\nΔημοσίευση 07/06/2016 - 22:46\nΔες αν υπάρχει το εικονίδιο στο θέμα και χρειάζεται απλά μετονομασία.\nΣυμβαίνει συνήθως μετά απο Update των εφαρμογών να αλλάζει η ονομασία των εικονιδίων.\nΑν δεν υπάρχει θα πρέπει είτε να το βρείς, είτε να φτιάξεις.\nΔημοσίευση 07/06/2016 - 22:52\nΠως μπορώ να δω την ονομασία από το εικονίδιο; Σε ποιο path βρίσκονται(ifile)?\nΚαι πως μπορώ να κάνω ένα εικονίδιο; Μπορώ απλά να πάρω αυτο που έχω στο Nexus και να το αλλάξω ονομασία; Γιατί απ ότι είδα στο anemone χρειάζεται ένα εικονίδιο με την σωστή ονομασία.\nΓια να τα αλλάξεις με υπάρχων πρέπει μέσα στον Bundles να δημιουργήσεις τον φάκελο της εφαρμογής που θέλεις με το δικό της Bundle ID name και να μετακομίσεις τα εικονίδια που θες μέσα σ´αυτόν, δίνοντάς τους τις σωστές ονομασίες.\nΔημοσίευση 07/06/2016 - 22:53\nΤο θέμα είναι πως μπορώ να βρω το bundle id της εφαρμογής.\nΔημοσίευση 07/06/2016 - 22:56\nKατέβασε AppSter απο Cydia για τις ονομασίες.\nΕπιπλέον εικονίδια στο Site του Modmyi αν υπάρχει Topic για το θέμα εκεί.\nΔημοσίευση 07/06/2016 - 23:02\nΕναλλακτικά με Filza είναι πολύ εύκολο.\nΈχει shortcut για κάθε εφαρμογή ξεχωριστά, μέσα στον φάκελο της οποίας θα βρεις ένα αρχείο info.plist.\nΑνοίγεις το αρχείο με text editor και μέσα θα βρεις ονομασίες των εικονιδίων + bundle ID\nΔημοσίευση 07/06/2016 - 23:09\nΕπίσης αυτό που σου γλιτώνει πολύ χρόνο είναι το CopyBundleID Tweak, που σε όλες τις εφαρμογές προσθέτει στο 3D Touch menu τον Bundle ID της, με δυνατότητα copy/paste\nΔημοσίευση 07/06/2016 - 23:13\nOk, παιδιά το κατάφερα! Ευχαριστώ πολύ για τις άμεσες απαντήσεις !!!!!


Σκόνη και λασποβροχή - Πρόγνωση καιρού Ελλάδος 05/03/2018\nΣτο Meteoclub.gr βρίσκονται συνδεδεμένοι 385 καιρόφιλοι και 3 ερασιτέχνες μετεωρολόγοι σε εγρήγορση\nBack Βρίσκεστε εδώ: Αρχική Προγνώσεις Ελλάδα - Ανάλυση Σκόνη και λασποβροχή - Πρόγνωση καιρού Ελλάδος 05/03/2018\nΔύο έντονα επεισόδια μεταφοράς σκόνης από την Αφρική προβλέπονται για την νέα εβδομάδα του Μαρτίου. Τη Δευτέρα το κύριο χαρακτηριστικό του καιρού στη χώρα μας θα είναι η θολή ατμόσφαιρα ως αποτέλεσμα της Αφρικάνικης σκόνης , οι έντονες βροχές και καταιγίδες στη δυτική - κεντρική και βόρεια Ελλάδα από το μεσημέρι και μετά αλλά και οι ισχυροί νοτιάδες στο Αιγαίο.\nΑναλυτικά ο καιρός για την Δευτέρα 5 Μαρτίου 2018\nΚαλός προβλέπεται τις πρωινές ώρες ο καιρός στη κεντρική και νότια Ελλάδα με λίγες αραιές νεφώσεις αλλά θολή ατμόσφαιρα λόγω έντονης μεταφοράς της σκόνης από την Αφρική. Στα κεντροβόρεια αναμένονται τοπικές νεφώσεις που κατά τόπους θα είναι αυξημένες με πιθανότητα λίγων τοπικών (λασπο)βροχών.\nΑπό τις μεσημβρινές ώρες και μετά αναμένεται επιδείνωση του καιρού στη δυτική - κεντρική και βόρεια Ελλάδα με προοδευτική πύκνωση νεφώσεων και έναρξη βροχοπτώσεων που μέσα στις απογευματινές και νυχτερινές ώρες θα ενταθούν στη δυτική Πελοπόννησο , τη δυτική Στερεά Ελλάδα , τα νησιά του Ιονίου και τη κεντρική Ελλάδα. Οι βροχές μέσα στο απόγευμα θα επεκταθούν επίσης και στη Θεσσαλία , τη Μακεδονία , τα υπόλοιπα τμήματα της Πελοποννήσου και της Στερεάς Ελλάδας. Σημειώνεται ότι η βροχή που θα πέσει θα είναι υπό μορφή λασποβροχής. Τη νύχτα διάσπαρτες καταιγίδες θα απασχολήσουν εκ νέου τη δυτική Ελλάδα αλλά και τα νησιά του ανατολικού Αιγαίου. Στα κεντρικά και νότια ο καιρός θα βελτιωθεί ενώ τα φαινόμενα στα βόρεια τμήματα θα υπάρξει σταδιακή μείωση των φαινομένων προς το ξημέρωμα της Τρίτης.\nΟι άνεμοι στο Ιόνιο και το Αιγαίο θα πνέουν αρχικά από νότιες - νοτιοανατολικές διευθύνσεις με σταδιακή ενίσχυση έως τα 7 Μποφώρ. Το βράδυ θα στραφούν σε δυτικούς - νοτιοδυτικούς με ένταση 5-6 Μποφώρ.\nΗ θερμοκρασία θα κυμανθεί σε υψηλά επίπεδα για την εποχή με τη μέγιστη να φτάνει τους 22 με 25 βαθμούς στα κεντρονότια τμήματα.\nΗλιοφάνεια με παροδικές νεφώσεις και έντονη μεταφορά Αφρικάνικης σκόνης. Τις μεσημβρινές ώρες οι νεφώσεις θα πυκνώσουν και θα σημειωθούν αρχικά λίγες τοπικές λασποβροχές ενώ το απόγευμα έως και τις πρώτες βραδυνές ώρες πάρχει η πιθανότητα εκδήλωσης καταιγίδας στη δυτική και βόρεια Αττική. Τη νύχτα ο καιρός θα βελτιωθεί.\nΟι άνεμοι από ανατολικές - βορειοανατολικές διευθύνσεις 3-5 Μποφώρ. Από το απόγευμα θα στραφούν σε δυτικούς με τάση ενίσχυσης προς τη νύχτα.\nΗ θερμοκρασία από 14 έως 21 βαθμούς Κελσίου.\nΝεφελώδης θα είναι ο καιρός στο μεγαλύτερο διάστημα της ημέρας. Λίγες τοπικές βροχές αναμένονται τις πρωινές ώρες ενώ περισσότερες βροχές υπό μορφή λασποβροχής θα σημειωθέι το απόγευμα και τη νύχτα.\nΟι άνεμοι από ανατολικές διευθύνσεις 3 έως 5 Μποφώρ.\nΗ θερμοκρασία από 15 έως 20 βαθμούς Κελσίου


Μιχάλης Μαθιουδάκης, ηθοποιός: Η ανθρωπιά θα μας σώσει και όχι η οξυδέρκεια | Δρόμος της Αριστεράς\nΑρχική πολιτισμός Μιχάλης Μαθιουδάκης, ηθοποιός: Η ανθρωπιά θα μας σώσει και όχι η οξυδέρκεια\nΜιχάλης Μαθιουδάκης, ηθοποιός: Η ανθρωπιά θα μας σώσει και όχι η οξυδέρκεια\nΟ Μιχάλης Μαθιουδάκης είναι ηθοποιός και έχει συνεργαστεί με τις ομάδες Άσκηση, Pequod, blitz. Το 2013-2014 παρουσίασε το πρώτο του stand-up με τίτλο the heart of man σε διάφορα μπαρ και θέατρα της Αθήνας. Έχει βραβευτεί με το πρώτο βραβείο κοινού και επιτροπής στο 3ο Stand-Up Comedy Festival.\nΣυνηθίζεται το stand-up στην θεματολογία του να σατιρίζει κοινωνικά πρότυπα και πολιτικά δρώμενα. Πιστεύεις λείπει από την καλλιτεχνική σκηνή σήμερα αυτό;\nΑς τα πιάσουμε ένα-ένα. Κατ΄ αρχάς, για να λέμε και τα πράγματα με το όνομα τους το σύνηθες στην θεματολογία του stand up είναι να ασχολείται με το ακριβώς αντίθετο.\nΤο stand up συνήθως ασχολείται με πράγματα που στον υπόλοιπο κόσμο είναι αόρατα, έχει να κάνει με την βαθιά υποκειμενική ματιά του κωμικού απέναντι στην ζωή και η ματιά αυτή στοχεύει είτε στον εσωτερικό του κόσμο, είτε στον εξωτερικό.\nΈχουν υπάρξει σημαντικότατοι κωμικοί (που για μένα είναι οι σημαντικότεροι), που στην εποχή τους έχουν διατυπώσει βαθύτατα πολιτικό και κοινωνικά «αιρετικό» λόγο, αλλά πάντα θα είναι η μειοψηφία.\nΑλλά δεν θεωρώ ότι ο πολιτικός και κοινωνικός λόγος είναι αυτό που λείπει από την καλλιτεχνική σκηνή σήμερα. Ζούμε σε άλλες εποχές και πιστεύω ότι το στοίχημα της γενιάς μας είναι άλλο. Θεωρώ ότι από την ευρύτερη σκηνή της κωμωδίας σήμερα λείπει η φροντίδα στο δημιουργικό κομμάτι, η γενναιότητα (ότι και αν σημαίνει αυτό) και η γενναιοδωρία.\nΛείπουν δηλαδή αρετές που εντοπίζονται σε ανθρώπινο επίπεδο και όχι σε διανοητικό. Προς τα κει είναι ο δρόμος, η ανθρωπιά θα μας σώσει και όχι η οξυδέρκεια.\nΠιστεύεις ότι ο καλλιτεχνικός κόσμος έχει κάποιον ιδιαίτερο ρόλο σε περιόδους κρίσης; Σήμερα στην Ελλάδα μπορεί να συμβάλλει σε μια αλλαγή;\nΝαι. Ο ρόλος που έχει ο καλλιτεχνικός κόσμος σε περιόδους κρίσης είναι να υποφέρει (γέλια). Ειδικά στην Ελλάδα όλοι μου οι γνωστοί καλλιτέχνες – πλην ελαχίστων εξαιρέσεων – είναι ισοπεδωμένοι. Εγώ είμαι από τους τυχερούς που κάνουν μια μορφή τέχνης (που και αυτό είναι υπό συζήτηση…) η οποία είναι low budget, εύκολα επικοινωνήσιμη και βαθιά λαϊκή. Αυτό όμως δεν ισχύει για τους περισσότερους ηθοποιούς, μουσικούς, χορευτές, εικαστικούς κτλ. Αυτοί ζορίζονται πολύ, χρόνια τώρα.\nΤώρα όσον αφορά το κομμάτι της αλλαγής του κόσμου μέσω της τέχνης, προτιμώ να μην απαντήσω. Δεν θεωρώ πάντως ότι αυτός είναι ο βασικός άξονας της υπόστασής της και της λειτουργίας της.\nΤι διαφορετικό έχει το σταντ απ σε σχέση με μια θεατρική παράσταση;\nΤίποτα. Είναι θεατρική παράσταση. Μονόλογος.\nΈχει ανάγκη ο κόσμος να γελάει τελικά ή τον ξεπερνάνε τα προβλήματα που έχει να αντιμετωπίσει στην καθημερινότητα;\nΟι άνθρωποι πάντα θα γελάνε ανεξαρτήτως προβλημάτων της καθημερινότητας, είτε είναι δυστυχισμένοι, είτε είναι ευτυχισμένοι, είτε υπάρχουμε εμείς οι κωμικοί, είτε όχι. Το γέλιο είναι ανθρώπινη λειτουργία, μπορεί να επηρεάζεται από κοινωνικές και συναισθηματικές συνθήκες, αλλά δεν καθορίζεται από αυτές.\nΓι’ αυτό λοιπόν, όσο οι άνθρωποι συνεχίζουν: να σκοντάφτουν, να κάνουν σαρδάμ, να κλάνουν μέσα σε ασανσέρ, να τους φεύγουν «κοκοράκια» ενώ μιλάνε, να βήχουν και να τους φεύγει η κοκα-κολα από την μύτη, να δοκιμάζουν σούπα και να καίγονται, να τρομάζουν από γάτες στον κάδο σκουπιδιών και να κάνουν τηλεφωνικές φάρσες σε γιαγιάδες λέγοντάς τους ότι είναι από τον ΟΤΕ, η ανθρωπότητα μπορεί να κοιμάται ήσυχη.\nO Μιχάλης Μαθιουδάκης θα βρίσκεται με τον Βύρωνα Θεοδωρόπουλο στην παράσταση “Τα πλάγια” που θα παίζεται στο Six Dogs από 1 Φλεβάρη και κάθε Τετάρτη για 6 μόνο παραστάσεις. Γενική είσοδος: 7 ευρώ.


βακτηρια... - Γενικά περί γλυκού νερού - Aquazone Portal\nSeptember 21, 2010 in Γενικά περί γλυκού νερού\nκαλησπερα!! για το ενυδρειο μου εχω αγορασει το sera bio nitrivec... και διαβασα οτι πρεπει να το βαζω καθε βδομαδα. Η ωρα εφτασε και εχω την απορια αν πρεπει να το ριξω απευθειας μεσα στο νερο που εχω τα ψαρια... ειναι λιγο κουτη η ερωτηση μου...αλλα ειμαι αρχαρια\nΓια αρχή βάλε τη δοσολογία που αναγράφει πάνω(ανάλογα με τα λίτρα σου), αφού το ανακινήσεις πρώτα καλά.\nΜετά το άνοιγμα στο ψυγείο!\nπροσπαθισε να βρης μπολι.βαλε αγγελια εδω θα σε βοηθισουν πολλοι απο την περιοχη σου κοντα.θα ξεμπερδεψεις γληγορα. τωρα το στρωνεις το ενυδρειο σου ετσι? αυτο καταλαβα εγω ετσι?εαν ναι βαλε αγγελια τωρα μαλιστα.ο τροπος που ακολουθεις ειναι σωστος βεβαια αλλα αργη ενω με το μπολι εισαι ετοιμη.\nεαν καταλαβα κατι λαθος συγνωμη ετσι?αυτα.\nλεει η sera . Ένα ειδικό μίγμα διαφορετικών υψηλής ποιότητας βακτηρίων καθαρισμού για το νερό του ενυδρείου. Το sera bio nitrivec εμποδίζει την σύγκέντρωση της αμμωνίας και των Νιτρωδών. Όταν χρησιμοποιείτε sera bio nitrivec σε νέο ενυδρείο, μπορείτε να τοποθετήσετε ψάρια εντός μόλις 24 ωρών\nισχυει οντως αυτο?\nστρωνει το ενυδρειο με τα συγκεκριμενα προιοντα?\nχωρις να ριχνετε τροφη μεσα?? σε ποσες μερες??\nμαλλον το ενυδρειο στρωνει σε 1 μηνα περιπου οσο κανει και απο μονο του δηλαδη...\nEdited September 21, 2010 by gemen\nεαν εχεις αγορασει καποια υγρα τεστ θα ηθελα να δω τη λενε οι μετρισεις του νερου σου.εαν δεν εχεις θα πρεπει να εφοδιαστης το συντομοτερο η να ζητησεις να στο μετρισουν σε μαγαζη,η φιλοι απο εδω μεσα.\n1: NH3/NH4 αμωνια δηλαδη\nτο 1 και το δυο πρεπει να ειναι μηδεν.το τριτο παιζη εως 20 ειναι καλα.για ενημερωσε τι γινετε στο νερο σου.\nδες τα χρωματα απο αριστερα προς δεξια.ειναι η αμωνια με τεστ της εταιριας tetra.\nπρεπει να γινη κιτρινο δηλαδη 0 αλλιως θα ειναι δυσκολη η ζωη των ψαριων εως να στρωσει το νερο σου.\nβασικα νομιζα πως ειχε στρωσει! οταν πηρα το ενυδρειο το γεμισα με νερο και εβαλα αντιχλωριο και μετα απο μιση μερα εβαλα την απαιτουμενη δοση βακτηριων. Τα ψαρια τα εβαλα μετα απο τρεις μερες. Στο pet shop που πηγα μου ειπαν βαζω βακτηρια καθε 10 μερες. Τελικα εβαλα σημερα το πρωι.. Δεν ξερω αν εκανα καλα. Επισης εχω βαλει ενα pleco και μου ειπαν να του βαζω μερα παρα μερα μια ταμπλετα. Παρατηρησα σημερα οτι το colisa που εχω το ετρωγε.. και ειχε πρηστει!!! τι να κανω;; τις μετρησεις θα πηγαινα ν τις δω το Σαββατο\nδεν θελει στεναχωρια.το λαθος εχει γινει.προσεξε.\nβαλε αγγελια για μπολι και εαν βρης ανθρωπο να σου κρατησει τα ψαρακια σου εως να συνελθη το νερο καλως.αλλιως η πηγαινα τα απο εκει που τα πηρες και πεστου κρατα τα και θα ερθω να τα παρω το συντομοτερο εξυπηρετιση να σου κανει δηλαδη αφου εχεις προβλημα και αυτος ειναι ο αρχικος ενοχος θεωριτικα γιατι δεν ξερουμε εαν σου ειπε κατι αλλο και δεν το συγκρατισες.\nαλλιως μετρα συνεχεια με τεστ μην το αφηνης και ειδικα το 1 την αμωνια που σου εχω δειξη παραπανω εαν βρησκης αμωνια αλαγες νερουαλαζεις δηλαδη ποσοτιτα εως το μισο για να αναπληρωνετε το νερο και βαλε αγγελια μπολι για να κολισει το νερο σου γληγορα.τωρα κιολας.\nζητητε μπολι περιοχη ταδε επειγον εχω αμωνια σας παρακαλω οποιος μπορει.θα δει θα σε βοηθισουν αρκετοι,εγω ειμαι μακρια αλλιως!!!! τρεχα και βαλε αγγελια και αγορασε τεστ αμωνιας νιτρικα και νιτρωδη.\nστο περιπου θα δωσεις κανα 30-35 ευρω? δεν ξερω και τις τιμες εκει.η ζητησε αυτος που θα σου δωσει μπολι να σε βοηθισει στις αρχικες σου μετρισεις εως να αγορασεις εσυ.και μετα του δινεις το μπουκαλακι.\nαυτα καλη επιτιχια και βιασου μην χασεις τα ψαρακια σου και σε χασουμε και απο το χομπι μετα.\nθα ρωτας απο δω και περα τι πρεπει να κανεις και μετα θα πρατεις αναλογα με αυτα που θα συγκρινης θα δεις μετα απο λιγο καιρο θα εισαι εξπερ.και θα λες τι χαζομαρα εκανα στης αρχες.μονο μην απογοιτευεσαι.\nΒΑΛΕ ΑΓΓΕΛΙΑ ΓΙΑ ΜΠΟΛΙ ΤΩΡΑ.


Ευρωεκλογές 2019: Το νέο σποτ του ΚΙΝΑΛ "τρολάει" τον ΣΥΡΙΖΑ (vid)\nΕυρωεκλογές 2019: Το νέο σποτ του ΚΙΝΑΛ «τρολάει» τον ΣΥΡΙΖΑ (vid)\nPagenews Team 15.05.2019 | 18:03 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Πολιτική / Ευρωεκλογές 2019: Το νέο σποτ του ΚΙΝΑΛ «τρολάει» τον ΣΥΡΙΖΑ (vid)\nΕυρωεκλογές 2019: Το ΚΙΝΑΛ έδωσε στη δημοσιότητα το νέο του σποτ που κριτικάρει τη δεξιά πολιτική του ΣΥΡΙΖΑ.\nΕυρωεκλογές 2019: Η χώρα έχει μπει στην τελική ευθεία πριν πάει στις κάλπες. Τα κόμματα το ένα μετά το άλλο δίνουν στη δημοσιότητα τα τηλεοπτικά τους σποτ. Αυτή τη φορά ήταν η σειρά του ΚΙΝΑΛ να δημοσιεύσει το δικό του βίντεο. Αυτό έχει χιουμοριστικό χαρακτήρα καυτηριάζοντας την κυβέρνηση.\nΟ τίτλος του βίντεο είναι «Όχι άλλο δεξιά το τιμόνι». Σε αυτό βλέπουμε ένα αυτοκίνητο με το σήμα του ΣΥΡΙΖΑ. Στην αρχή από τα ηχεία του οχήματος ακούγεται το γνωστό αντάρτικο τραγούδι «Bella Ciao». Το GPS παροτρύνει τον οδηγό να κινηθεί αριστερά και εκείνος αψηφά τις εντολές και κάνει στροφή προς τα δεξιά.\nΕυρωεκλογές 2019: Γεμάτο «καρφιά» το σποτ του ΚΙΝΑΛ\nΑπό τον καθρέπτη του αυτοκινήτου κρέμονται κονκάρδες με φωτογραφίες του Παύλου Πολάκη, της Έλενας Κουντουρά και της Κατερίνας Παπακώστα. Επίσης υπάρχει ένα πούρο που κάνει την εμφάνιση του. Αυτή είναι μια ξεκάθαρη αναφορά στις φωτογραφίες που παρουσιάζουν τον Αλέξη Τσίπρα να καπνίζει πούρο.\nΠαράλληλα από τα ηχεία έχει σταματήσει να παίζει το «Bella Ciao» και τη θέση του έχει πάρει το Dolce Vita. To αυτοκίνητο σταματά σε αδιέξοδο, πίσω από ένα πολυτελές αυτοκίνητο «Οχι άλλο δεξιά. Στις ευρωεκλογές Κίνημα Αλλαγής», είναι το μήνυμα του σποτ.\nΔείτε το σχετικό βίντεο με το σποτ του ΚΙΝΑΛ\nΕΚΛΟΓΕΣ 2019ΕΥΡΩΕΚΛΟΓΕΣ 2019ΚΙΝΑΛΣΠΟΤΣΥΡΙΖΑ


ΗΟΜΕ Fitness Διαιτα Διαιτα: Το μενου που θα σε βοηθησει να αποκτησεις γραμμωση\n14.09.2020 | 20:57\t by Γεωργια Καπωλη\nΗ γράμμωση είναι σέξι, χωρίς καμία μα καμία αμφιβολία. Η σεζόν άρχισε λοιπόν κι εσύ ξεκίνησες, σαν σωστό fitness κορίτσι που σέβεται και αγαπάει το σώμα του, τη γυμναστική σου. Και για να φτάσεις μια ώρα αρχύτερα πιο κοντά στο στόχο σου δεν έχεις παρά να κάνεις σύμμαχό σου και τη διατροφή. Κι εμείς είμαστε εδώ να σε βοηθήσουμε με την ιδανική δίαιτα που φυσικά θα σε αδυνατίσει και ταυτόχρονα θα υπογραμμίσει τη γράμμωσή σου. Η Κλινική Διαιτολόγος – Διατροφολόγος, Γεωργία Καπώλη σου έχει το μενού που πρέπει να ακολουθήσεις…\nΟ Σεπτέμβριος, ως εποχή, ενισχύει την επιθυμία μας να θέσουμε στόχους για τη νέα σεζόν που ξεκινάει, μιας και ο καλός καιρός σε συνδυασμό με το ότι συνεχίζουμε τις εξορμήσεις στην παραλία, μας θυμίζει ότι θέλουμε να διατηρήσουμε το σώμα μας σε φόρμα. Η διάθεση για άθληση αυξάνεται και είναι σημαντικό να θυμάστε ότι η ισορροπημένη διατροφή συμβάλλει στη μυϊκή ενδυνάμωση και γράμμωση.\nΈτσι, θα ήταν καλό να εντάξουμε στην καθημερινότητά μας τα ακόλουθα τρόφιμα:\n– Καστανό ρύζι: Αν και το μαγειρεμένο καστανό ρύζι παρέχει μόνο 5 γραμμάρια πρωτεΐνης ανά φλιτζάνι, έχει τους υδατάνθρακες που χρειαζόμαστε για να έχουμε ενέργεια και να μην νιώθουμε κόπωση κατά τη διάρκεια της σωματική δραστηριότητα. Καλή εναλλακτική του καστανού ρυζιού είναι και η κινόα.\n– Αμύγδαλα: Μισό φλιτζάνι παρέχει 16 γραμμάρια πρωτεΐνης και μεγάλες ποσότητες βιταμίνης Ε, μαγνησίου και φωσφόρου. Ο τελευταίος βοηθά το σώμα σας να χρησιμοποιεί υδατάνθρακες και λίπη, για να εξοικονομήσει ενέργεια τόσο σε φάση ηρεμίας όσο και κατά τη διάρκεια της άσκησης. Βέβαια, τα αμύγδαλα πρέπει να καταναλώνονται με μέτρο λόγω της υψηλής περιεκτικότητάς τους σε θερμίδες. Το μισό φλιτζάνι αμύγδαλα περιέχει περισσότερες από 400 θερμίδες.\n– Γαλακτοκομικά: Είναι πλούσια σε πρωτεΐνες υψηλής βιολογικής αξίας. Αυτό θεωρείται ευεργετικό για την ανάπτυξη των μυών. Στην πραγματικότητα, αρκετές μελέτες έχουν δείξει ότι οι άνθρωποι μπορούν να αυξήσουν τη μυϊκή τους μάζα, όταν καταναλώνουν γαλακτοκομικά σε συνδυασμό με την προπόνηση με βάρη.\n– Tofu: Παράγεται από γάλα σόγιας και χρησιμοποιείται συχνά ως υποκατάστατο κρέατος. Κάθε μερίδα μισού φλιτζανιού (124 γραμμάρια) ωμού tofu περιέχει 10 γραμμάρια πρωτεΐνης, 6 γραμμάρια λίπους και 2 γραμμάρια υδατανθράκων. Αποτελεί, επίσης, μια καλή πηγή ασβεστίου, το οποίο είναι σημαντικό για τη σωστή λειτουργία των μυών και την υγεία των οστών. Η πρωτεΐνη σόγιας, που βρίσκεται σε τρόφιμα όπως το tofu και η σόγια, θεωρείται μία από τις υψηλότερης ποιότητας φυτικές πρωτεΐνες. Για όλους αυτούς τους λόγους, τα τρόφιμα που περιέχουν πρωτεΐνη σόγιας είναι εξαιρετικές επιλογές (και) για χορτοφάγους.\n– Φαγόπυρο: Είναι ένας σπόρος που μπορεί να αλεστεί σε αλεύρι και να χρησιμοποιηθεί στη θέση των παραδοσιακών αλεύρων. Το μισό φλιτζάνι (60 γραμμάρια) αλεύρι φαγόπυρου περιέχει περίπου 8 γραμμάρια πρωτεΐνης, μαζί με πολλές φυτικές ίνες και σύνθετους υδατάνθρακες. Περιέχει υψηλές ποσότητες βιταμινών Β, μαγνησίου, μαγγανίου και φωσφόρου. Αυτές οι βιταμίνες και τα ανόργανα άλατα μπορούν να βοηθήσουν το σώμα να παραμείνει υγιές και να ανταπεξέλθει σε ασκήσεις μυϊκής ενδυνάμωσης.\n– Αυγά: περιέχουν μεγάλες ποσότητες του αμινοξέος λευκίνης, η οποία είναι απαραίτητη για την αποκατάσταση των μυών μετά την άσκηση. Ολόκληρα τα αυγά ειδικότερα θεωρούνται ότι είναι μια δύναμη παραγωγής πρωτεϊνικής σύνθεσης. Στην πραγματικότητα, η κατανάλωση ολόκληρων αυγών (κρόκος και ασπράδι) μετά από μια προπόνηση προκαλεί 40% μεγαλύτερη ανταπόκριση στη δημιουργία μυών από την κατανάλωση λευκών αυγών μόνο, σύμφωνα με μελέτη που δημοσιεύθηκε στο περιοδικό The American Journal of Clinical Nutrition.\nΠΡΩΙΝΟ: Γάλα & 4 κ.σ. δημητριακά ολικής αλέσεως με σιτάρι & βρώμη & κανέλα, Καφές στιγμιαίος\nΕΝΔΙΑΜΕΣΑ: 10 ανάλατα αμύγδαλα & 1 αχλάδι & 1 φλ. ρόφημα κρόκου Κοζάνης\nΜΕΣΗΜΕΡΙ: Σολομός ψητός με σαλάτα ρόκα & καστανό ρύζι\nΑΠΟΓΕΥΜΑ: Γιαούρτι με κανέλα & 10 ρόγες σταφύλι\nΒΡΑΔΥ: Ομελέτα με μανιτάρια & κρητική γραβιέρα Light & λαχανικά (ντομάτα, πιπεριά, κρεμμύδι) & 1 φέτα ψωμί από αλεύρι φαγόπυρου\nΕΝΔΙΑΜΕΣΑ: Smoothie με γάλα, κανέλα, 1 μπανάνα & 10 ανάλατα αμύγδαλα\nΜΕΣΗΜΕΡΙ: Κινόα με αβοκάντο, ντοματίνια, τυρί cottage\nΑΠΟΓΕΥΜΑ: 1 γιαούρτι & κανέλα & 1 αχλάδι\nΒΡΑΔΥ: Μανιτάρια ψητά & ψητά λαχανικά (κολοκύθια, πιπεριά, μελιτζάνα) & 1 φέτα ψωμί από αλεύρι φαγόπυρου\nΠΡΩΙΝΟ: 1 ποτήρι γάλα 1,5 % & 2 παξιμάδια χαρουπιού & 1κ.γ. φυστικοβούτυρο, Καφές στιγμιαίος\nΔΕΚΑΤΙΑΝΟ: 10 ανάλατα αμύγδαλα & 1 φέτα πεπόνι\nΑΠΟΓΕΥΜΑ: 1 ποτήρι κεφίρ & 1 μπανάνα\nΠΡΩΙΝΟ: Φυσικό χυμό & 1 φέτα ψωμί από αλεύρι φαγόπυρου & 1 αυγό βραστό & τυρί cottage, Καφές στιγμιαίος\nΔΕΚΑΤΙΑΝΟ: 10 ρόγες σταφύλι & 3 καρύδια\nΜΕΣΗΜΕΡΙ: Πέννες ολικής αλέσεως με σάλτσα ντομάτας, μανιτάρια, πολύχρωμες πιπεριές & 2 κ.σ. τριμμένη κρητική γραβιέρα light & σαλάτα\nΑΠΟΓΕΥΜΑ: Smoothie με γιαούρτι, κανέλα, μήλο\nΒΡΑΔΥ: Ομελέτα & μαρούλι-ντοματίνια – ρόκα & 2 παξιμάδια χαρουπιού\nΠΡΩΙΝΟ: 1 ποτήρι γάλα 1,5 % & 4 κ.σ. δημητριακά ολικής αλέσεως με σιτάρι & βρώμη, 1 μήλο & κανέλα, Καφές στιγμιαίος\nΜΕΣΗΜΕΡΙ: Γαρίδες ψητές & σαλάτα με κινόα, ντοματίνια, αβοκάντο\nΑΠΟΓΕΥΜΑ: Smoothie με γιαούρτι ή γάλα, μπανάνα, κανέλα\nΒΡΑΔΥ: Μανιτάρια με ψητά λαχανικά (κολοκύθια, πιπεριές, μελιτζάνα) & γλυκοπατάτα & κρητική γραβιέρα Light.\nΠΡΩΙΝΟ: 1 αυγό βραστό & 2 ρυζογκοφρέτες & τυρί cottage, Καφές στιγμιαίος\nΔΕΚΑΤΙΑΝΟ: 10 ανάλατα αμύγδαλα & 1 αχλάδι & κανέλα & 1 φλ. ρόφημα κρόκου Κοζάνης\nΜΕΣΗΜΕΡΙ: Κοτόπουλο λεμονάτο με καστανό ρύζι & βραστά λαχανικά\nΑΠΟΓΕΥΜΑ: 1 γιαούρτι 2% & κανέλα & 1 κ.σ. σπόροι κολοκύθας & 10 ρόγες σταφύλι\nΒΡΑΔΥ: Τόνος σε λάδι στραγγιστός & μαρούλι-ντοματίνια – ρόκα & 2 παξιμάδια χαρουπιού\nΕΝΔΙΑΜΕΣΑ: 6-8 ανάλατα αμύγδαλα & 5 φράουλες & 1 φλ. ρόφημα κρόκου Κοζάνης\nΜΕΣΗΜΕΡΙ: άπαχη μοσχαρίσια μπριζόλα & σαλάτα ρόκα-ντοματίνια & πουρές γλυκοπατάτας\nΑΠΟΓΕΥΜΑ: Γιαούρτι με κανέλα & 1 νεκταρίνι\nΒΡΑΔΥ: Σαλάτα επιλογής & τυρί Cottage & 2 παξιμάδια κρίθινα ολικής αλέσεως & αβοκάντο\nΗ Irina Shayk έχει το πιο ωραίο mom στιλ!